Ini 6 Nutrien WAJIB Ada Dalam Diet Bakal Ibu, Barulah Baby Sihat!

Apabila kita bercakap mengenai pemakanan ibu mengandung, umumnya terdapat beberapa nutrien penting yang perlu ada dalam diet harian. Ingin tahu apakah nutrien tersebut? Teruskan pembacaan anda.

Untuk mendapatkan lebih banyak info tentang Pemakanan Sihat, sila dapatkannya
di sini.

Keperluan diet pemakanan ibu mengandung yang seimbang

Diet yang sihat penting dalam kehidupan setiap individu, dan ia menjadi lebih mustahak semasa hamil atau yang sedang
merancang kehamilan
. Pemakanan seimbang dan sihat ketika berbadan dua akan membantu
proses tumbesaran bayi.

Anda tidak perlu mengikuti diet khas, tetapi amat disarankan untuk mengambil pelbagai jenis makanan setiap hari bagi mendapatkan keseimbangan nutrien yang betul mengikut keperluan diri dan bayi.

Sebaiknya, anda mendapatkan vitamin dan mineral yang diperlukan daripada makanan yang dimakan. Pun begitu ketika hamil, anda perlu mengambil
suplemen asid folik
 bagi mendapatkan semua yang diperlukan..

Nutrien penting dalam pemakanan ibu mengandung

Diet kehamilan sihat akan menggalakkan pertumbuhan dan perkembangan bayi. Ayuh kita fahami nutrien yang paling anda perlukan dan bagaimana mendapatkannya.

1. Folat & asid folik — Mencegah kecacatan kelahiran

Folat ialah vitamin B yang membantu
mencegah kecacatan
 tiub neural, keabnormalan serius pada otak dan saraf tunjang.

Bentuk sintetik folat terdapat dalam makanan tambahan dan makanan diperkaya yang dikenali sebagai asid folik – dibuktikan dapat mengurangkan
risiko kelahiran pramatang.

Jumlah yang diperlukan
: 400-1,000 mikrogram asid folik sehari sebelum mengandung dan semasa hamil.

Sumber yang baik:
 Bijirin diperkaya adalah sumber asid folik terbaik. Sayuran berdaun hijau seperti bayam, buah sitrus, kekacang dan kacang pis adalah sumber folat semula jadi yang baik.

Selain pemakanan,
pengambilan vitamin pranatal
 setiap hari – sebaik-baiknya 3 bulan sebelum hamil – dapat membantu memastikan anda mendapat nutrien ini secukupnya.

2. Keperluan kalsium dalam pemakanan ibu mengandung — Menguatkan tulang

Anda dan bayi
memerlukan kalsium
 untuk tulang dan gigi yang kuat. Mineral ini juga membantu sistem peredaran darah, otot dan saraf berfungsi dengan normal.

Jumlah yang diperlukan
: 1,000 miligram sehari, kehamilan pada usia remaja memerlukan 1,300 miligram sehari.

Sumber yang baik:
 Produk tenusu adalah sumber kalsium paling baik penyerapannya. Sumber bukan tenusu pula termasuk brokoli dan kale. Banyak jus buah-buahan dan bijirin sarapan juga diperkaya dengan kalsium.

Baca juga:

3. Vitamin D — Menggalakkan kekuatan tulang

Vitamin D juga memainkan peranan dalam pembentukan tulang dan gigi bayi.

Jumlah yang diperlukan
: 600 unit antarabangsa (IU) sehari.

Sumber yang baik:
 Ikan berlemak seperti salmon – sumber vitamin D yang hebat. Pilihan lain termasuk susu diperkaya dan jus oren.

4. Kepentingan protein dalam pemakanan ibu mengandung — Menggalakkan pertumbuhan

Protein adalah penting untuk tumbesaran bayi dan
sepanjang kehamilan
.

Jumlah yang diperlukan
: 71 gram sehari.

Sumber yang baik:
 Daging tanpa lemak, ayam, ikan dan telur adalah sumber protein terbaik. Pilihan lain termasuk kacang, kacang pis, bijian dan
produk soya
.

5. Zat besi — Mencegah anemia kekurangan zat besi

Tubuh menggunakan zat besi untuk menghasilkan hemoglobin – protein dalam sel darah merah yang membawa oksigen ke tisu.

Semasa hamil, anda memerlukan 2x ganda zat besi untuk menghasilkan lebih banyak darah bagi membekalkan oksigen kepada bayi.

Sekiranya simpanan atau bekalan zat besi tidak mencukupi ketika mengandung, anda boleh mengalami
anemia kekurangan zat besi
 – menyebabkan gejala mudah penat.

Jika anemia yang dialami teruk, ia meningkatkan risiko kelahiran pramatang,
mempunyai bayi berat lahir rendah
 dan
kemurungan selepas bersalin
.

Jumlah yang diperlukan
: 27 miligram sehari.

Sumber yang baik:
 Daging merah tanpa lemak, ayam dan ikan adalah sumber zat besi yang baik. Bijirin sarapan yang diperkaya zat besi, kekacang dan sayuran antara pilihan lain.

Vitamin pranatal biasa mengandungi zat besi. Dalam sesetengah kes, doktor mungkin mengesyorkan ibu hamil mengambil suplemen zat besi berasingan.

Zat besi daripada produk haiwan seperti daging, paling mudah diserap. Untuk meningkatkan penyerapan zat besi daripada sumber tumbuhan dan suplemen, gabungkan makanan atau minuman tinggi vitamin C – seperti
jus oren
, tomato atau strawberi.

Tetapi sekiranya anda mengambil suplemen zat besi dengan jus oren, elakkan jenis yang diperkaya dengan kalsium – kerana ia boleh mengurangkan penyerapan zat besi.

6. Suplemen — Berbincanglah dengan doktor

Walaupun anda mengamalkan diet yang sihat, ada kemungkinan berlaku kehilangan nutrien utama. Pengambilan vitamin pranatal setiap hari – sekurang-sekurangnya 3 bulan sebelum berlaku kehamilan – dapat membantu mengatasi keadaan tersebut.

Doktor mungkin akan mengesyorkan suplemen khas jika anda mengikuti
diet vegetarian
 ketat atau mempunyai masalah kesihatan yang kronik.

Sekiranya anda mempertimbangkan untuk mengambil suplemen herba semasa hamil, berbincanglah dengan doktor terlebih dahulu. Ini kerana sesetengah
suplemen herba
 mungkin berbahaya kepada kehamilan.

Jika terdapat sebarang pertanyaan mengenai diet pemakanan ibu mengandung yang sesuai atau harus anda hindari, berundinglah dengan doktor untuk lebih kepastian.


GILA! Jangan Ingat Selamat Jika Lakukan Seks Dengan Haiwan, Masih Boleh Dapat Jangkitan Kelamin

Sudah menjadi lumrah buat manusia untuk mempunyai
nafsu syahwat yang mendambakan seks
.

Ya, ia memang benar dan tanpanya maka hambarlah kehidupan pasangan lelaki dan wanita terutamanya yang sudah mendirikan rumah tangga.

Pun begitu, bagaimana pula jika seseorang itu mempunyai keinginan atau kemahuan seks yang tidak boleh diterima dek akal?

Untuk pengetahuan anda, wujud segelintir
individu yang mempunyai nafsu seks gila
 seperti mendambakan keintiman dengan haiwan!

Tenang, jom sama-sama kita ikuti artikel ini untuk mengetahui dengan lebih lanjut.

Seks dengan haiwan adalah satu perbuatan gila!

Sebelum pergi dengan lebih mendalam lagi, wajarlah untuk kita semua berkenalan dengan beberapa istilah penting ini terlebih dahulu:

Parafilia:
Nafsu seks luar tabii yang mendambakan keintiman dengan perkara lain selain pasangan berlainan jantina

Zoofilia:
Nafsu seks luar tabii yang mendambakan keintiman dengan haiwan

Zooseksual:
Bernafsu kepada haiwan dan tidak tertarik langsung dengan manusia

Zoophilic fantasizers:
Bernafsu kepada haiwan namun hanya membayangkan tanpa melakukan ia

Bestiality:
Penetrasi zakar ke dalam faraj di antara manusia dengan haiwan

Bestiality sadisme:
Berasa puas hanya dengan menyeksa haiwan tanpa melakukan persetubuhan

*Istilah ini dipetik dari tulisan Dr. Anil Aggrawal dalam Journal of Forensic and Legal Medicine pada tahun 2011.

Ya, ia memang satu perbuatan gila yang tidak dapat diterima dek akal! Persoalannya, apa punca sebenar timbulnya nafsu sebegini?

Apa punca nafsu seks dengan haiwan ini timbul?

Menurut kajian yang diterbitkan dalam Journal of Sexual Medicine, golongan yang lebih ramai cenderung kepada zoofilia adalah lelaki berbanding wanita.

Kajian itu lagi mengatakan, ia merupakan satu fenomena yang sangat luar biasa jika hendak dibandingkan dengan
pedofilia
,
pregofilia
 atau sadisme.

Pun begitu, apa punca ia terjadi?

Sehingga kini, penyebab sebenar zoofilia masih belum dapat diputuskan namun ramai pakar berpendapat bahawa ia adalah disebabkan beberapa perkara termasuklah:

Trauma

Genetik

Masalah perkembangan diri

Masalah perhubungan sosial

Gagal menyalurkan nafsu syahwat kepada manusia

Tanpa mengira apa punca ia berlaku, seks dengan haiwan ternyata merupakan seks luar tabii yang sebenarnya merupakan masalah mental dan perlu rawatan lanjutan segera.

Apa bahaya zoofilia terhadap kesihatan tubuh badan?

Perbuatan gila ini sering kali kita dapat dengar dan lihat berlaku di luar negara.

Pun begitu, jangan sangka yang negara kita juga terlepas dari nafsu seks jijik ini.

Terbaharu, telah tular satu video seorang lelaki sedang melakukan perbuatan seks luar tabii ini bersama seekor ayam betina.

Ia telah mengundang kemarahan dan ketidakselesaan buat netizen yang inginkan pelakunya dikenakan tindakan undang-undang.

Untuk pengetahuan anda, mereka yang didapati bersalah boleh dikenakan tindakan undang-undang di bawah Seksyen 377 Kanun Jenayah atau hukuman penjara maksimum 20 tahun atau dikenakan denda.

Selain itu, wujud juga bahaya seks luar tabii ini terhadap kesihatan tubuh badan termasuklah
 terkena penyakit jangkitan kelamin (STD)
.

Seperti mana yang ramai sudah tahu, STD boleh tersebar melalui hubungan seks di antara lelaki dan wanita. Bagaimana pula dengan haiwan?

Jawapannya adalah ya, seks dengan haiwan berisiko menyebarkan STD yang lebih berbahaya kerana ia bukan melibatkan satu spesies sahaja
(cross species).

Berikut merupakan beberapa jenis STD yang dipercayai mungkin boleh tersebar di antara spesies:

Gonorea (daripada lembu)

Sifilis (daripada biri-biri)

HIV (daripada cimpanzi)

Menurut Dr. Barbara Natterson-Horowitz yang merupakan Pakar Kardiologi dari University of California, Amerika Syarikat,
 haiwan liar sangat terdedah dengan risiko STD
kerana mereka tidak mengamalkan seks selamat.

Beliau turut menjelaskan bahawa kira-kira 2 per 3 daripada STD yang telah wujud dalam kalangan manusia datangnya daripada haiwan liar itu sendiri.

Pun begitu, punca sebenar penyebaran STD antara spesies ini masih belum dapat dipastikan tetapi ia berkemungkinan berpunca daripada seks luar tabii ini.

Seks luar tabii yang berpunca akibat masalah mental

Akhir kata, seks dengan haiwan adalah satu perbuatan gila yang berpunca akibat masalah mental seperti yang kami utarakan di atas.

Sekiranya anda atau orang sekeliling berkemungkinan mempunyai nafsu songsang ini, segera berjumpa doktor untuk konsultasi.

Dengan tindakan yang lebih cepat dan tepat, kita semua mungkin mampu menyelamatkan seseorang itu daripada menjadi pemangsa seks luar tabii ini.


4 Risiko Kecederaan Otak Dan Kematian Akibat Sukan Tinju, Adakah Ia Sihat?

Patrick Day, seorang peninju dari Amerika Syarikat, telah disahkan meninggal dunia pada 16 Oktober yang lalu setelah 4 hari berada dalam koma. Day yang sebelum itu ditewaskan melalui
knock-out
pada perlawanan Sabtu lepas telah mengalami salah satu kecederaan sukan tinju yang cukup digeruni iaitu
traumatic brain injury
 (TBI).

Apa itu
Traumatic Brain Injury
 (TBI)?

Patrick Day bukanlah orang pertama dalam sukan tinju untuk mengalami TBI dan bukan juga yang pertama untuk mati akibat daripadanya. Ramai ahli tinju profesional sebelum Day telahpun meninggal dunia akibat kecederaan yang sama. Melainkan mereka tukar cara sukan tinju dijalankan, akan ada lagi ahli tinju di masa akan datang yang bakal berkongsi nasib dengan mendiang Patrick Day.

TBI lazimnya terjadi apabila berlakunya hentakan, pukulan atau hayunan kepala secara mengejut dan agresif. Selepas hentakan, impak tersebut akan menyebabkan otak berlaga dengan dinding dalaman tengkorak, dari satu sisi ke sisi yang lain, persis hayunan pendulum.

Bukan sahaja ini akan menyebabkan tisu otak tercedera, inersia yang mendorong hayunan otak secara berterusan ini juga akan menyebabkan koyakkan lapisan otak, salur darah dan juga saraf. Ini boleh menyebabkan pendarahan dalam otak, punca utama kematian dalam kalangan peninju.

Simptom keadaan ini bergantung kepada tahap keterukkan TBI tersebut dan sesetengah simptom boleh muncul sejurus selepas kecederaan atau beberapa hari kemudian. TBI tahap rendah (
mild TBI
) hanya akan mengganggu fungsi otak untuk seketika sahaja. Walau bagaimanapun, TBI sederhana dan teruk boleh menyebabkan kecederaan otak yang serius sehingga boleh mengakibatkan komplikasi jangka panjang dan juga maut.

Simptom kecederaan tahap rendah boleh melibatkan perkara seperti:

Tidak sedarkan diri untuk beberapa saat ke beberapa minit

Mengalami kepeningan dan kekeliruan untuk seketika

Loya dan muntah

Gangguan pertuturan

Gangguan imbangan

Masalah tidur

Letih dan lesu

Telinga berdesing

Pandangan kabur

Perubahan dalam deria bau dan rasa

Lebih sensitif terhadap cahaya dan bunyi

Gangguan fokus dan juga ingatan

Antara simptom TBI sederhana dan teruk pula adalah:

Tidak sedarkan diri sehingga beberapa jam

Sakit kepala yang berkekalan atau bertambah teruk

Kerap muntah dan rasa loya

Mengalami sawan

Pupil kedua-dua mata mengembang

Cecair jernih keluar daripada hidung atau telinga

Hilang kawalan koordinasi

Kekeliruan dan kepeningan yang teruk

Pertuturan terganggu (
slurred speech
)

Perubahan tingkah laku menjadi agresif

Koma

Kecederaan sukan tinju yang lain

Selain TBI, terdapat beberapa kecederaan sukan tinju lain yang mampu mengakibatkan komplikasi jangka panjang. Berikut adalah 3 kecederaan sukan tinju lain yang turut digeruni.

1.Keretakkan tulang rusuk

Jika ada lelaki gatal cuba mengurat anda sambil mengatakan tulang rusuk kirinya bergetar, nasihat lelaki tersebut untuk berjumpa dengan doktor. Dalam sukan ini, tumbukan boleh disasarkan juga terhadap anggota badan lain yang lebih tinggi daripada paras pinggang. Keretakkan tulang rusuk adalah kecederaan sukan tinju yang serius kerana bahagian tajam tulang yang terkeluar boleh mengakibatkan kecederaan kepada paru-paru seperti pneumotoraks.

2.Bahu terkehel (
dislocated shoulder
)

Bahu terkehel adalah kecederaan sukan tinju yang berlaku secara mengejut dan cukup menyakitkan. Malangnya, jika bahu seorang peninju itu terkehel, perlawanan masih diteruskan dan pihak lawan mampu mengambil kesempatan di atas kecederaan ini. Lebih cepat bahagian bahu tersebut dibetulkan, lebih cepat rasa sakit akan hilang dan kurang kesan jangka panjang yang buruk. Walau bagaimanapun, bahagian bahu tersebut masih perlu direhatkan untuk beberapa minggu untuk ia sembuh dengan baik. Jika tidak dirawat, sendi bahu akan menjadi keras (frozen shoulder) dan julat pergerakan sendi menjadi terhad.

3.Kecederaan mata

Kecederaan mata bukanlah sesuatu yang boleh membawa kepada maut. Namun, penglihatan adalah deria penting dan cukup besar pengaruhnya terhadap kualiti hidup dan keupayaan untuk berdikari. Antara kecederaan mata yang boleh berlaku adalah:

Pendarahan konjunktiva

Pendarahan dalam retina

Retina terkoyak

Kecederaan kornea (ulser dan edema)

Lensa teralih (separa atau sepenuhnya)

Kecederaan mata di atas semuanya mampu untuk mempengaruhi penglihatan seseorang. Kesan jangka panjang sesetengah kecederaan di atas juga boleh menyebabkan kebuataan.

Di sebalik semua kecederaan yang disenaraikan di atas, sukan tinju masih popular dan ditonton oleh jutaan peminat di seluruh dunia. Sukan ini juga tidak lekang daripada pelapis dan juga  bakat-bakat muda yang baru. Bagi mereka yang minat akan sukan ini dan memahami risiko kesihatan yang boleh berlaku, memilih tinju sebagai kareer mereka adalah pilihan peribadi yang tiada siapa boleh sangkal. Dalam apa-apa sukan sekalipun, terdapat risiko untuk kecederaan yang boleh mempengaruhi kehidupan atlet-atlet tersebut.

Hello Health Group tidak menawarkan nasihat perubatan, diagnosis atau rawatan.


Mengimpikan Kehidupan Seks Yang HEBAT Bersama Pasangan, Ini Rahsia Yang Harus Anda Buat

Anda mengimpikan kehidupan seks yang lebih
hot
bersama pasangan anda?
Mahu melakukan sesuatu yang berbeza?
 Boleh! Anda perlu elakkan MASALAH KURANG TIDUR!

Tahukah anda, rahsia seks yang anda impikan itu sebenarnya bukan bermaksud anda perlu mencuba
posisi baharu
 atau menggunakan peralatan seks.

Anda hanya perlu pastikan mendapat cukup tidur.

Ini adalah fakta kerana semua orang tahu bahawa rehat yang mencukupi pada waktu malam mempunyai banyak
manfaat pada kesihatan
, termasuklah kehidupan seks.

Untuk mendapatkan lebih banyak info tentang Tidur Berkualiti, sila dapatkannya
 di sini.

Benarkah masalah kurang tidur boleh memberi kesan kepada kehidupan seks?

Terdapat satu kajian yang mengatakan bahawa kurang tidur
membunuh libido
.

Libido ialah terma yang digunakan untuk merujuk kepada keinginan seksual atau
dorongan seksual
 seorang individu.

World Health Organization
(WHO) menyatakan kesihatan seksual seseorang bermaksud kesejahteraan fizikal, emosi, mental dan sosial yang berkaitan dengan seksualiti ditentukan oleh tahap libido seseorang.

Kajian mendapati
tempoh masa tidur yang pendek berserta kualiti tidur yang rendah
 mendorong kepada tindak balas seksual yang lemah.

Masalah kurang tidur menyebabkan tenaga berkurang, tekanan meningkat,
kekurangan minat pada seks
 serta tahap libido yang rendah.

Ia juga boleh memberi kesan kepada hormon pertumbuhan dan testosteron pada lelaki.

Selain itu, individu yang kekurangan tidur juga berisiko untuk mengalami masalah-masalah tersebut:

Memori boleh terganggu:
Tidak cukup tidur akan memberi kesan kepada daya ingatan, daya memproses informasi serta keupayaan berfikir

Kualiti hidup terganggu:
Anda akan menjadi kurang aktif dan perlahan dalam aktiviti harian

Kurang fokus terhadap aktiviti harian:
 Kekurangan tidur walaupun hanya sebanyak sejam pun sudah mampu memberikan impak kepada daya fokus kita

Risiko kemalangan untuk berlaku:

Pemandu yang mengantuk
 telah menyebabkan banyak kemalangan jalan raya. Pastikan anda berehat secukupnya sebelum memulakan perjalanan

Tidur siang yang berlebihan:
 Jika anda tidur pada waktu siang dalam tempoh yang lama juga boleh membuatkan anda berasa lemau dan lesu sepanjang hari

Konflik perhubungan:

Mood
anda akan terganggu apabila mengantuk. Ini juga akan memberi kesan kepada hubungan dengan orang di sekeliling anda

Penyakit berisiko:
Tekanan darah tinggi, diabetes, strok dan serangan jantung. Jika anda teruskan corak tidur yang tidak menentu, risiko untuk mendapat penyakit berbahaya dalam jangka masa panjang akan menjadi tinggi

Penuaan:
 Inilah perkara yang ditakuti terutamanya bagi kaum Hawa. Kekurangan tidur akan mencepatkan proses kedutan di muka, lingkaran hitam di bawah mata dan kulit kendur

Masalah kurang tidur dan
 hormon stres kortisol
saling berkait. Apabila hormon kortisol meningkat, ia akan merosakkan kolagen dalam badan yang bertindak menegangkan kulit. So
girls,
kalau nak
kulit cantik
 pastikan anda cukup tidur!

Ketahui tips tidur yang berkualiti

Tetapkan waktu dan ikut jadual tidur

Jika anda ingin bangun awal dengan mudah, cuba
train
diri anda untuk tidur dan bangun pada masa yang sama untuk suatu tempoh masa.

Elakkan diri daripada melakukan perkara yang boleh mengganggu corak tidur anda seperti tidur pada waktu petang.

Rancang
power nap
anda, bantu atasi masalah kurang tidur

Tidur pada waktu siang
 sebenarnya bermanfaat kerana ia membantu anda untuk lebih segar dan bertenaga.

Namun, tidur petang yang berlebihan membawa padah. Oleh itu, rancang jadual
napping
anda pada waktu dan tempoh masa yang tertentu.

Kawal pencahayaan ketika nak tidur

Mengurangkan pencahayaan membantu badan anda bersedia untuk tidur.

Melatonin
ialah hormon dikawal oleh pendedahan cahaya yang membantu anda mengatur
kitaran bangun tidur anda
.

Elakkan pengguna
phone
atau
laptop
sejam dua sebelum tidur

Blue light
yang dihasilkan pada skrin
laptop
atau
phone
anda boleh mengganggu. Jika perlu, gunakan peranti yang lebih kecil dan kurangkan
brightness
anda agar kesan
blue light
dapat dikurangkan.

Bersenam pada waktu siang, cara elakkan masalah kurang tidur

Lebih banyak senaman yang dilakukan pada siang hari, lebih senang untuk mendapatkan
tidur yang berkualiti
 pada waktu malam.

Senaman tidak semestinya yang berat,
brisk walking
di sekitar taman selama 10 minit sudah mampu meningkatkan kualiti tidur.

Selain itu, bersenam mempunyai banyak manfaat lain kepada kesihatan seperti meningkatkan metabolisma, merangsang hormon kortisol dan menyelaraskan suhu badan.


Tips Penjagaan Diri Selepas Prosedur LASIK

Mata adalah salah satu bahagian berharga dan penting pada tubuh anda. Bagi orang yang mempunyai miopia, pembedahan mata LASIK (bantuan laser dalam situ keratomileusis) adalah pembedahan yang berkesan. Selepas pembedahan, anda tidak lagi perlu memakai cermin mata rabun jauh. Kaedah ini membenarkan berjuta-juta orang untuk menuntut 20/20 penglihatan atau lebih baik. Terdapat beberapa petua penjagaan yang perlu anda ikuti untuk melindungi mata anda selepas pembedahan mata LASIK.

# 1 Berehat

Langkah pertama yang mesti dilakukan selepas pembedahan LASIK adalah berehat selama beberapa jam. Pilihan terbaik adalah tinggal di bilik menunggu dan tidur. Anda tidak boleh bergerak terlalu banyak selepas pembedahan bagi membolehkan tubuh anda mempunyai masa untuk menyesuaikan diri dengan prosedur.

# 2 Jangan menyentuh mata anda

Walaupun berasa gatal atau sakit, anda mesti menahan daripada menyentuh mata anda dengan apa cara sekalipun. Ini adalah perkara penting yang perlu anda lakukan dalam tempoh pemulihan anda. Menggosok mata anda boleh mengganggu dan membuatkan mata cedera atau lebih cenderung untuk mendapat kecederaan. Sekiranya keadaan menjadi lebih teruk, segera dapatkan nasihat doktor.

# 3 Hadkan memandu

Ramai orang mengabaikan amaran ini. Selepas pembedahan LASIK, kondisi mata anda masih lemah dan memandu menjadikan mata anda menegang dan anda akan mengalami kesukaran untuk melihat kerana penglihatan kabur atau berkabut. Anda harus mengelakkan daripada memandu sekurang-kurangnya tiga hari selepas pembedahan. Apabila anda dibenarkan memandu semula, elakkan perjalanan panjang sehinggalah mata anda sembuh sepenuhnya.

# 4 Gunakan gogal perlindungan

Menggunakan gogal akan menghalang kemalangan pada mata anda, yang boleh merosakkan kesan pembedahan Lasik. Pada waktu malam, anda boleh menggunakan pakaian tidur untuk melindungi mata anda. Ia membantu mengawal pergerakan anda semasa tidur yang boleh mempengaruhi mata anda apabila anda tidak menyedarinya atau berada dalam keadaan tidak sedar.

# 5 Patuhi jadual ubat

Ubat titisan mata akan ditetapkan selepas selesai pembedahan LASIK anda. Anda mesti mengambilnya seperti yang diarahkan. Preskripsi perlu diikuti kerana bahan dalam ubat titisan mata mengandungi antibiotik untuk membantu mencegah jangkitan. Lebih-lebih lagi, mata anda menghadapi masalah dalam merembeskan air mata. Untuk mengelakkan mata anda kering, anda perlu memakai titisan mata secara teratur.

# 6 Pastikan anda mematuhi tarikh temujanji

Sesetengah orang cenderung untuk berhenti menggunakan antibiotik apabila mereka berasa lebih baik atau sesetengah pesakit tidak meneruskan temujanji dengan doktor. Anda perlu ingat bahawa setiap temujanji yang ditetapkan penting bagi memeriksa perkembangan mata anda. Anda dapat melihat flap kornea anda yang mungkin tergelincir. Oleh itu, untuk melegakan komplikasi, pastikan anda hadir pada setiap temujanji.

# 7 Beritahu simptom yang mencurigakan kepada doktor anda

Kerengsaan dan sensitiviti pada cahaya adalah perkara biasa selepas pembedahan LASIK. Tetapi, simptom ini cenderung untuk hilang dalam beberapa hari, kira-kira dua atau tiga hari. Sekiranya ia berlangsung lebih lama, laporkan kepada doktor anda untuk pemeriksaan.

LASIK nampaknya menjadi kaedah terbaik bagi orang yang mempunyai miopia. Pembedahan akan berjaya dengan sempurna jika anda tahu bagaimana untuk menjaga mata anda bagi mendapatkan visi yang terbaik.


Ada Tompok Putih Pada Badan? Ini Vitiligo Atau Lebih Dikenali Sebagai Penyakit Sopak!

Pernahkah anda mendengar mengenai penyakit sopak? Dalam dunia perubatan, ia dikenali sebagai vitiligo atau penyakit kulit putih. Untuk pengetahuan anda, setiap daripada kita mempunyai tona warna kulit yang berbeza – ada yang sawo matang, ada yang putih kapas dan ada juga yang hitam manis.


Berita Buruk Punca Serangan Jantung?

Ganggang telefon diletakkan. Berita buruk yang baru sahaja menjengah telinganya memberikan tamparan hebat kepada Dr. Ghaz. Tiba-tiba dia memegang dadanya, rasa sesak nafas kian menghimpit. Dalam masa beberapa saat dia jatuh tidak sedarkan diri.

Barangkali kita semua pernah menyaksikan adegan klise ini dalam drama atau filem, bilamana watak lelaki berusia dalam lingkungan 60-an memegang dada sambil menahan sakit dan hampir pitam setelah mendengar berita buruk. Tanpa perlu menunggu babak seorang doktor menerangkan keadaan tersebut, para penonton sudah boleh memberikan diagnosis sendiri; ‘
serangan jantung
!’.

Serangan jantung: antara realiti dan dramatisasi

Ramai orang membayangkan serangan jantung sebagai adegan dramatik memegang dada disebabkan gambaran yang selalu dipertontonkan. Istilah
‘Hollywood heart attack’
 bahkan digunapakai untuk menggambarkan stereotaip dramatisasi serangan jantung dalam layar filem dan drama.

Tetapi, serangan jantung sebenar tidak semestinya sedramatik yang anda tonton di kaca televisyen. B
anyak serangan sakit jantung bermula dengan ketidakselesaan ringan di tengah dada, atau simptom lain yang sederhana.

Simptom serangan jantung
 bukan terhad kepada sakit dada sahaja. Sukar bernafas, rasa sakit pada tangan dan belakang serta mual dan pening kepala juga mungkin menjadi tanda serangan sakit jantung. Orang yang pernah mengalami serangan sakit jantung sendiri mungkin tidak menyedari serangan jantung kedua kerana simptom yang sama sekali berbeza.

Malah
simptom serangan jantung bagi wanita
 kebiasaannya agak berbeza. Wanita juga mungkin mengalami simptom yang ringan sehingga terlepas pandang bahawa mereka sedang menghadapi serangan jantung.

Salah faham tentang simptom serangan jantung menyebabkan mereka yang mengalaminya tidak segera mendapatkan bantuan perubatan. Sedangkan
pertolongan cemas
 dan rawatan pakar diperlukan segera bagi pesakit serangan jantung untuk mengelakkan komplikasi yang lebih buruk.

Benarkah berita buruk mencetuskan serangan jantung?

Menurut
dapatan
 yang dikongsi oleh Timbalan Perdana Menteri, Datuk Seri Dr Wan Azizah Wan Ismail, penyakit jantung koronari (yang boleh menyebabkan serangan jantung) adalah jenis penyakit jantung utama dan paling kerap dihidapi rakyat Malaysia.  Bahkan purata umur pesakit jantung koronari di negara ini adalah pada usia 59 tahun, iaitu 5 hingga 6 tahun lebih muda dari lingkungan umur pesakit di negara-negara maju.

Serangan jantung lebih berisiko berlaku dalam kalangan mereka yang mempunyai tekanan darah tinggi, obesiti, diabetes, kolesterol tinggi dan perokok. Faktor risiko ini meningkatkan kebarangkalian seseorang mengalami serangan sakit jantung. Pencetus
(trigger)
 serangan jantung pula merupakan perkara yang mungkin mencetuskan serangan jantung bagi mereka yang memang berisiko. Berikut merupakan beberapa pencetus yang dikaitkan dengan kejadian serangan jantung:

Emosi

Faktor psikologikal didapati mempengaruhi risiko serangan jantung.
Tekanan di tempat kerja contohnya, dikaitkan dengan risiko 2 kali ganda mencetuskan serangan jantung.
Contoh faktor psikologi lain yang dilaporkan pesakit termasuklah pergaduhan di tempat kerja atau rumah, melakukan kerja berat dan tekanan emosi. Bencana alam, perang dan acara sukan juga dilaporkan meningkatkan risiko berlakunya serangan jantung.

Oleh itu, berita buruk yang boleh menjejaskan emosi boleh menjadi salah satu punca berlakunya serangan jantung bagi pesakit.

Aktiviti fizikal

Antara aktiviti yang dikaitkan dengan serangan jantung termasuklah berlari atau
jogging
(40%), angkat berat (19%) atau gabungan keduanya. Pun begitu, risiko ini berkait rapat dengan tahap kebiasaan individu. Bagi mereka yang jarang bersenam, risiko mengalami serangan jantung selepas senaman berat lebih tinggi berbanding mereka yang biasa bersenam.

Aktiviti seksual

2-3% pesakit yang mengalami serangan jantung didapati melakukan hubungan seksual sebelumnya. Ini mungkin menunjukkan kaitan aktiviti seksual sebagai pencetus serangan jantung.

Dadah

Pengambilan dadah kokain atau ganja meningkatkan risiko berlakunya serangan jantung. Dilaporkan terdapat 4.8 kali ganda risiko serangan jantung dalam masa sejam selepas pengambilan ganja.

Makanan, kopi dan alkohol

Pengambilan makanan berat, kopi dan alkohol boleh menjadi pencetus serangan sakit jantung. Individu yang jarang meminum kopi didapati mempunyai risiko mengalami serangan jantung yang lebih tinggi sejam selepas mengambilnya berbanding mereka yang kerap meminum kopi.

Pencemaran udara

Pendedahan kepada pencemaran udara mungkin meningkatkan risiko serangan jantung. Kajian mendapati terdapat peningkatan risiko serangan jantung dengan peningkatan bendasing di udara. Contohnya, kajian di Rome mendapati bahawa peningkatan bendasing sebanyak 10mg/m
3
 di udara selama 2 hari menyebabkan peningkatkan kecil risiko berlakunya serangan jantung.

Jangkitan

Serangan jantung didapati boleh dicetuskan oleh jangkitan pernafasan dalam beberapa hari sebelumnya. Dalam satu kajian di UK melibatkan 20 486 pesakit yang didiagnosis dengan serangan jantung, kadar serangan jantung meningkat 1-3 hari selepas pesakit mengalami pneumonia, bronkitis dan influenza.

Baca Juga:

5 Tanda Amaran Serangan Jantung

Serangan Jantung: Apa yang Perlu Dilakukan Selepasnya?

Hubungan Antara Tekanan Darah Tinggi dan Serangan Jantung

Serangan Sakit Jantung vs Henti Jantung

Senarai Semak Wajib Selepas Serangan Sakit Jantung


Ibu Hamil, Ini 5 Petua BERKESAN Untuk Mengawal Diabetes Gestasi!

Anda hamil dan mengalami penyakit diabetes? Ada ke cara mengubati kencing manis semasa mengandung? Ini 5 petua hilangkan kencing manis ketika mengandung yang boleh anda cuba.

Tapi sebelum itu, ambil tahu apa faktor-faktor risiko kencing manis ketika mengandung.

Faktor-faktor Risiko Kencing Manis Semasa Mengandung

Setiap individu wanita yang sedang hamil, mempunyai risiko untuk
mendapat diabetes gestasi
 ini.

Tetapi terdapat beberapa faktor yang menjadikan sesetengah individu wanita berdepan risiko yang lebih tinggi.

Individu yang berusia lebih daripada 25 tahun

Mempunyai sejarah keluarga atau peribadi. Risiko untuk anda menghadapi GDM akan meningkat jika anda mempunyai prediabetes, iaitu keadaan di mana kandungan gula dalam darah yang sedikit tinggi dan menjadi penanda kepada diabetes jenis 2. Sekiranya pada kehamilan sebelum ini anda mendapat GDM, maka risiko untuk mendapat kembali masalah ini adalah tinggi.

Berat badan yang berlebihan. Masalah obesiti adalah sangat berkaitan dengan diabetes. Jadi kecenderungan untuk
 mendapat GDM adalah tinggi jika
 BMI
 anda 30 atau lebih daripada itu
.

Etnik. Ia adalah satu faktor yang sukar untuk diperjelaskan. Tetapi sekiranya anda adalah wanita berkulit hitam, Hispanik, Indian Amerika atau Asia, risiko untuk mendapat GDM adalah tinggi.

Bahaya Kencing Manis ketika Mengandung

Seperti yang dimaklumkan di atas, masalah kesihatan ini bukanlah satu masalah yang boleh dipandang ringan dan dibiarkan tanpa sebarang rawatan. Ini kerana terdapat beberapa risiko pada kesihatan yang mungkin boleh berlaku kepada ibu hamil.

Antaranya seperti pendarahan, pitam, risiko melahirkan anda bersaiz besar. Antara risiko lain yang mungkin terjadi adalah seperti:

Makrosomia
 (didefinisikan sebagai bayi yang lahir dengan berat 4.0kg atau lebih). Bayi berkemungkinan akan menghadapi kecederaan di bahu semasa kelahiran dan meningkatkan risiko untuk menjalani pembedahan Caesarean.

Bayi anda mungkin mempunyai
paras glukosa darah yang sangat rendah
 (hipoglisemia).

Bayi juga mudah terdedah kepada jaundis atau
demam kuning
 yang berpanjangan.

Bayi anda juga berisiko untuk menjadi obes dan menghidap penyakit diabetes jenis 2 apabila dewasa kelak.

Ibu berisiko tinggi untuk mengalami komplikasi seperti
jangkitan pada saluran kencing
, diabetik ketoasidosis, dan jangkitan kulat pada kulit.

Mudah terdedah kepada kelahiran pramatang disebabkan Polihidramnios dan bayi yang bersaiz besar.

Ibu berisiko tinggi mendapat preeklampsia (darah tinggi) dan tumpah darah.

Petua Hilangkan Kencing Manis Ketika Mengandung

Ada beberapa langkah yang boleh ibu lakukan sebagai
tips hilangkan kencing manis
 semasa mengandung. Antaranya adalah:

1. Ubah diet pengambilan makanan seharian

Petua hilangkan kencing manis ketika mengandung yang paling utama adalah dengan melakukan perubahan dalam pemakanan yang anda makan.

Diet yang penuh nutrisi adalah salah satu cara terbaik untuk mengawal gula darah. Wanita hamil perlu mengehadkan makanan yang mempunyai kadar gula dan karbohidrat yang tinggi.

Sebaliknya, ibu perlu makan pelbagai jenis makanan seperti kanji, zat besi, vitamin, dan makanan rendah lemak. Makan tiga hidangan kecil dan satu hingga tiga makanan ringan setiap hari.

Wanita yang mengandung juga harus makan banyak makanan kaya serat seperti buah-buahan, sayur-sayuran, bijirin, beras bijirin penuh, roti. Ibu hamil obes yang didiagnosis dengan penyakit diabetes gestasi harus bermula dengan diet 30 kcal/kg hari.

Doktor mungkin mencadangkan anda bertemu pakar diet berdaftar untuk membantu anda membuat pelan diet yang boleh anda ikut. Ia perlu bagi menangani kencing manis ketika mengandung, tetapi masih membekalkan kalori dan nutrien yang cukup untuk bayi anda.

Di bawah adalah beberapa tip memilih makanan baik yang boleh anda ikuti sebagai petua hilangkan kencing manis ketika mengandung:

Makanan bijirin penuh seperti roti gandum penuh

Pilih makanan rendah GI, Indeks Glisemik- adalah bagaimana mengukur makanan yang mengandungi karbohidrat meningkatkan glukosa darah, seperti pasta yang diperbuat daripada tepung gandum, epal, oren, kekacang, jagung manis dan bubur.

Hentikan minum minuman manis, petua hilangkan kencing manis ketika mengandung paling penting

Pilih makanan yang dipanggang, bukannya digoreng

Amalkan makanan berserat seperti
perbanyakkan pengambilan sayuran berdaun hijau
 dan buah-buahan

Petua hilangkan kencing manis ketika mengandung #2. Makan secara tetap

Apabila sudah mengetahui pelan pemakanan yang baik untuk anda ikuti ketika sedang hamil, anda juga perlu memastikan anda mempunyai jadual pemakanan secara tetap dan elakkan daripada melangkau sebarang waktu hidangan makanan walau sesibuk mana anda dalam melaksanakan pekerjaan harian anda.

Maka petua hilangkan kencing manis ketika mengandung yang harus diamalkan adalah untuk makan 3 kali hidangan makanan yang bersaiz kecil atau sederhana.

Jangan mengambil sesuatu hidangan makanan dalam kuantiti yang besar dan banyak. Jika perlu, anda juga boleh untuk menambah waktu pengambilan snek dalam pemakanan harian anda.

Berikut adalah panduan waktu pemakanan yang dicadangkan untuk diikuti:

Disarankan makan pada 3 waktu makan utama iaitu :

Sarapan pagi antara jam 6.30 pagi hingga 8.00 pagi

Makan tengah hari antara jam 12 tengah hari hingga 1.30 petang

Makan malam antara jam 6.30 petang hingga 7.00 malam

Waktu untuk mengambil makanan snek, ambilnya di antara waktu makan utama:

Minum pagi antara jam 10.30 pagi hingga 11.00 pagi

Minum petang antara jam 4.00 petang hingga 4.30 petang

Minum malam antara jam 10.00 malam hingga 10.30 malam

Cuba makan pada masa yang sama setiap hari dan pada jumlah yang sama setiap kali. Ini dapat membantu tahap gula dalam darah anda kekal stabil. Cara ini boleh dianggap sebagai petua hilangkan kencing manis ketika mengandung yang boleh diamalkan.

Berikut adalah beberapa jenis makanan yang perlu dielakkan, seperti semua jenis gula, minuman berkarbonat, kordial, sirap, jem, kaya,kuih manis, aiskrim, susu pekat manis, yogurt manis, buah dalam tin, jeli dan lain-lain.

Terdapat beberapa jenis makanan yang boleh diambil tetapi perlu dikawal kuantiti pengambilannya seperti bijirin, nasi, roti, biskut, kuih yang tidak manis, semua jenis pasta dan mi, capati, roti canai, tosai, semua jenis ubi, kekacang, susu dan buah-buahan.

3. Lakukan aktiviti fizikal untuk elak kencing manis

Siapa kata wanita mengandung tidak perlu melakukan sebarang aktiviti fizikal atau bersenam? Risau senaman akan mendatangkan mudarat kepada kandungan? Itu pastinya mitos yang terlalu karut untuk dipercayai dan bukannya petua hilangkan kencing manis ketika mengandung.

Ini kerana individu wanita yang hamil juga perlu untuk melakukan aktiviti fizikal untuk mengekalkan tahap kesihatan pada paras yang terbaik. Doktor mungkin menggalakkan supaya anda menambah senaman kepada rutin mingguan anda, kerana ia adalah baik untuk anda dan bayi.

Senaman pastinya merupakan satu aktiviti fizikal yang dapat membantu menurunkan tahap gula dalam darah dengan berfungsi mengangkut gula ke sel untuk digunakan sebagai sumber tenaga. Mengamalkan senaman juga dapat meningkatkan kepekaan terhadap insulin, yang bermakna badan tidak memerlukan insulin untuk membantu membawa gula ke sel-sel badan.

Senaman juga pastinya dapat membantu mengurangkan rasa ketidakselesaan semasa kehamilan seperti sakit belakang, kekejangan dan lain-lain.

Bersenam semasa hamil
adalah tidak salah, tetapi apa yang perlu diutamakan adalah ibu yang mengandung perlu memilih senaman yang bersesuaian dengan keadaan fizikal semasa. Senaman ringan dan mudah seperti berjalan kaki, aerobik, berbasikal dan berenang adalah antara aktiviti fizikal yang digalakkan untuk dicuba.

Lakukan aktiviti fizikal ini secara tetap dan teratur selama 15 sehingga 30 minit setiap hari. Ini bukan sahaja petua hilangkan kencing manis ketika mengandung, sebaliknya ia juga dalam masa yang sama membantu menjaga tahap kesihatan anda.

Ini akan membantu badan anda menggunakan insulin dengan lebih baik, dan membantu mengawal paras gula darah. Anda juga boleh bertanya kepada doktor anda mengenai senaman yang bersesuaian untuk dicuba serta dan kekerapan senaman yang boleh dilakukan oleh wanita hamil.

4. Pantau tahap gula dalam darah

Selain petua hilangkan kencing manis ketika mengandung dengan mengubah diet pengambilan makanan seharian, antara petua kaedah lain yang perlu untuk dilakukan setiap hari adalah untuk memeriksa dan
memantau paras gula dalam darah
 sentiasa dalam keadaan terkawal.

Anda perlu menguji tahap gula dalam darah anda secara teratur, sebelum makan dan antara 1 atau 2 jam selepas pengambilan sebarang hidangan makanan utama.

Inilah petua hilangkan kencing manis ketika mengandung. Anda boleh melakukan pemeriksaan tahap gula dalam darah di rumah dengan mendapatkan alat pengukur meter glukosa darah yang boleh digunakan di rumah dan pastinya ia akan membantu anda untuk memudahkan kerja pemantauan paras gula dalam darah anda.

Namun, sekiranya anda tidak mempunyai alat pengukur meter glukosa darah, doktor mungkin akan mencadangkan anda untuk mendapatkan pemeriksaan di klinik.

Terdapat juga sesetengah individu wanita hamil memerlukan rawatan insulin. Kira-kira 15% wanita mengandung yang menghidap penyakit diabetes memerlukan insulin untuk mencapai tahap glukosa darah secara berterusan.

Insulin adalah hormon yang digunakan untuk merawat diabetes dengan mengawal gula dalam darah. Jika diet dan senaman tidak cukup untuk mengimbangi gula dalam darah, wanita hamil akan disuntik dengan insulin supaya jumlah glukosa dalam darah kembali ke tahap yang selamat.

Bagi sesetengah wanita, jenis ubat-ubatan seperti glyburide juga merupakan pilihan.

Petua hilangkan kencing manis ketika mengandung #5. Pengambilan vitamin C dan D

Antara petua hilangkan kencing manis ketika mengandung adalah dengan memperbanyakkan pengambilan vitamin C dan D.
Kekurangan vitamin C
 dikatakan mempunyai hubungan kait secara langsung dengan masalah kesihatan kencing manis semasa hamil.

Terdapat kajian yang dilakukan kepada wanita yang hamil, menunjukkan bahawa individu wanita yang menghidap penyakit kencing manis semasa mengandung dan memperbanyakkan pengambilan vitamin C secara tetap akan kurang untuk berdepan risiko mengalami diabetes jenis 2.

Vitamin D
 pula merupakan nutrien penting yang diperlukan dalam beberapa proses dan fungsi dalam badan kita. Penyerapan vitamin dan nutrien yang penting seperti kalsium, besi, magnesium, dan fosfat dapat dilakukan dengan memaksimumkan penyerapan nutrien makanan yang kaya dengan vitamin D.

Penjagaan Kesihatan Semasa Hamil

Hamil bermakna bahawa ia bukan mengenai anda sahaja lagi. Mulai sekarang, keselamatan
bayi dalam kandungan
 anda harus diberi keutamaan dari apa jua keputusan yang anda buat.

Oleh itu, ikuti gaya hidup yang sihat, lakukan senaman dan pantau paras glukosa darah anda adalah apa yang harus anda tumpukan semasa anda mengandung.

Mengalami GDM ketika hamil membuatkan anda cenderung untuk mengembangkan penyakit diabetes jenis 2, tetapi ia tidak semestinya akan berlaku.

Apa yang penting anda perlu menjaga tahap kesihatan anda dengan lebih baik sekiranya anda dikesan mengalami masalah kencing manis ketika sedang hamil. Jangan lupa untuk mengamalkan dan mengikuti petua hilangkan kencing manis ketika mengandung!

#WorldDiabetesDay and #DiabetesAwareness4All


Johnson & Johnson Hentikan Pengeluaran Bedak Talkum! Jadi, Sahih Ke Talkum Penyebab Kanser?

Mulai tahun hadapan, jenama produk bayi terkemuka, Johnson & Johnson tidak lagi menjual bedak
baby
yang berasaskan talkum di seluruh dunia. Bedak
baby
 Johnson atau bedak Johnson
baby
 ini akan dihentikan penjualannya disebabkan penggunaan talkum yang dikatakan boleh menyebabkan kanser. Namun, adakah ini punca sebenarnya?

Untuk mendapatkan lebih banyak info berkenaan Kesihatan, anda boleh klik
di sini
.

Johnson & Johnson hentikan penjualan bedak talkum

Bedak talkum bayi, Johnson & Johnson sudah lama dihentikan penjualannya di Kanada dan Amerika Syarikat sejak 2020. Malah, mereka telah menggantikan talkum dengan alternatif yang lebih selamat iaitu bedak berasaskan tepung jagung.

Keputusan ini dibuat rentetan ribuan saman yang diterima daripada pengguna bedak bayi ini terutamanya oleh wanita yang
disahkan menghidap kanser ovari
 setelah bertahun-tahun menggunakan produk yang sama.

Bedak bayi mereka dikatakan mengandungi asbestos, sejenis bahan yang boleh menyebabkan masalah kesihatan serta kanser jika digunakan dalam satu tempoh masa yang lama.

Walau bagaimanapun, Johnson & Johnson masih lagi berpegang teguh mengenai keselamatan produk mereka. Menurutnya, kajian saintifik yang dijalankan selama bertahun-tahun telah membuktikan bahawa
penggunaan talkum tidak akan menyebabkan kanser.

Pada tahun 2019, FDA telah menemui kesan asbestos di dalam produk Johnson & Johnson. Kemudian, para pengkaji dari Mount Sinai Hospital juga telah memeriksa 19 sampel bedak
baby
 Johnson.
10 daripadanya dikesan mengandungi 2% hingga 20% asbestos.

Namun, sebagai pengguna yang bijak, anda pasti ingin tahu apa sebenarnya yang berlaku kepada syarikat bedak bayi ini. Dalam artikel kali ini, kami akan mengupas lebih lanjut mengenai penggunaan talkum, apa itu asbestos dan bagaimana ia boleh menjejaskan kesihatan kita.

Apa itu talkum dalam bedak
baby
?

Talkum merupakan sejenis mineral yang sering digunakan di dalam bedak bayi, beberapa jenis alat solek seperti pemerah pipi, pembayang mata dan bahan kosmetik lain. Ia telah digunakan bertahun-tahun untuk menyerap lembapan, mengelakkan wajah bercapuk dan meningkatkan konsistensi pada kawasan kulit.

Selain itu, talkum juga terdiri daripada beberapa elemen seperti magnesium, silikon dan oksigen.

Dalam bentuk bedak, ia dapat menyerap lembapan dan
mengelakkan geseran antara kulit
. Sebab itulah, ia selalu digunakan pada bayi
terutamanya untuk mencegah ruam.

Dalam bentuk semula jadi, talkum juga mengandungi asbestos. Bahan inilah yang boleh menyebabkan kanser jika ia berjaya memasuki paru-paru ketika dihidu.

Apa pula maksud asbestos?

Talkum dan asbestos boleh terbentuk bersama secara semua jadi. Malah, aktiviti melombong talkum juga tidak dapat mengasingkan kedua-dua bahan ini secara 100%. Namun, bukan semua talkum dicemari dengan asbestos.

Risiko mungkin berbeza mengikut tahap pendedahan dan faktor lain, namun asbestos terbukti dapat
menyebabkan kanser paru-paru
 dan masalah kesihatan yang lain. Individu yang bekerja dalam bidang perlombongan dan pembinaan lebih berisiko mengalami pendedahan terhadap asbestos.

Selalunya, penggunaan talkum ini akan memberi kesan terhadap:

Individu yang terdedah dengan talkum di tempat kerja.

Wanita yang sering menggunakan talkum di kawasan intim.

Berdasarkan ujian terhadap produk yang mengandungi talkum dari organisasi yang berbeza, ada beberapa produk di pasaran yang dikesan mengandungi asbestos termasuklah bedak bayi Johnson & Johnson.

Selama ini, ramai orang menggunakan bedak bayi setiap hari
sebagai satu bentuk penjagaan diri
. Disebabkan baunya yang wangi dan teksturnya yang lembut, wanita juga menggunakannya di kawasan intim untuk mengelakkan kulit melecet.

Namun, setelah pihak Johnson & Johnson menerima saman demi saman,
The American College of Obstetricians and Gynecologists
 tidak lagi menggalakkan penggunaan talkum,
lebih-lebih lagi di kawasan Miss V.

Baca juga:

Ada Asbestos Dalam Bedak Bayi?

Ini 5 Punca Utama Kanser Ovari, Betul Ke Bedak Talkum Pun Boleh Jadi Penyebab?

BERHENTI Percaya Bedak Talkum Ada Kaitan Dengan Kanser Ovari! Ini Penjelasan Pakar Sebenar

Bolehkah saya kurangkan pendedahan terhadap bedak
baby
?

Walaupun Johnson & Johnson telah disaman disebabkan kandungan asbestos dalam produk mereka, namun kajian masih lagi belum dapat memastikan sama ada pemakaian bedak talkum dapat
meningkatkan risiko kanser.

Pada waktu ini, bukti yang mengaitkan bedak talkum dan kanser masih lagi sedikit. Jika anda risau mengenai bedak talkum, elakkan menggunakan bedak
baby
 yang mengandungi talkum.

Soalan lazim

S: Bagaimanakah asbestos boleh termasuk ke dalam bedak talkum?

Talkum dan asbestos merupakan mineral yang terbentuk secara semula jadi. Kadangkala, talkum yang dilombong akan dicemari oleh asbestos. Kedua-dua bahan ini sukar untuk dipisahkan.

S: Produk apa yang mengandungi talkum di dalamnya?

Talkum lazimnya digunakan di dalam pelbagai jenis produk, contohnya perkakas rumah, lampu bilik mandi, kabel elektrik, alat ganti automotif dan gasket getah. Talkum bergred kosmetik juga boleh ditemui di dalam alat solek, deodoran, krim dan termasuklah bedak
baby.

S: Bagaimanakah bedak ini menyebabkan kanser?

Asbestos dalam bedak talkum boleh
dihidu secara tidak sengaja semasa penggunaannya
. Jika digunakan pada kawasan intim, asbestos boleh memasuki badan dan bergerak ke kawasan tisu sensitif – seperti pelvis, dada dan perut – perlahan-lahan menyebabkan kanser.


Hand Sanitizer Sudah Jadi Kewajipan Di Musim COVID, Tahukah Anda Ia Ada 7 Fungsi Lain?

Di era pandemik COVID-19 yang sedang melanda seluruh dunia ketika ini,
semua orang pasti akan menggunakan hand sanitizer
.

Ini kerana cecair pencuci tangan yang satu ini merupakan antara senjata utama untuk memerangi wabak virus korona baharu.

Sesuai dengan namanya, ia sudah tentu akan digunakan pada tangan untuk membasmi kuman, bakteria atau virus.

Namun tahukah anda sebenarnya terdapat banyak lagi fungsi
hand sanitizer
 yang lain? Jom kita semua ikuti artikel ini!

Apa sebenarnya
 hand sanitizer?

Untuk pengetahuan anda,
hand sanitizer adalah sejenis cecair yang mengandungi alkohol bagi membasmi mikroorganisma
.

Mikroorganisma yang dimaksudkan di sini adalah kuman, bakteria dan virus menjadikannya sangat sesuai melawan jangkitan.

Di era pandemik kini, orang ramai sering menggunakannya kerana ia adalah satu kaedah yang selesa dalam memastikan tangan tidak basah dek air dan sabun.

Tambahan pula, ia juga boleh dibawa ke mana-mana dengan mudah serta dibeli di mana-mana cawangan farmasi, kedai runcit atau pasar raya.

Adakah ia begitu berkesan? Ya, tahap keberkesanannya dalam membasmi mikroorganisma pada tangan adalah sekitar 80% ke 90%!

Hand sanitizer
 hanya untuk tangan?

Sesuai dengan namanya, maka sudah tentulah ia akan digunakan pada anggota tubuh badan yang ini secara khususnya.

Pun begitu, kalian jangan terkejut jika kami kata yang sebenarnya ia telah banyak digunakan untuk tujuan yang lain.

Berikut merupakan kegunaan
 hand sanitizer
 yang mungkin anda belum tahu:

*Ini hanya sekadar idea penggunaan dan tahap keberkesanan serta risikonya masih belum dapat dipastikan.

#1. Digunakan sebagai pengganti deodoran

Deodoran adalah sejenis pewangi kulit bawah lengan
 dan berfungsi dengan cara membunuh bakteria penyebab bau busuk pada ketiak.

Disebabkan itu, ada individu yang menggunakan cecair pencuci tangan ini sebagai pengganti deodoran untuk membunuh bakteria ini.

#2. Digunakan sebagai penghilang jerawat

Cecair ini dipercayai mampu
berfungsi sebagai penghilang jerawat
 kerana kononnya ia mampu menghentikan keradangan akibat bakteria pada pori.

Selepas bakteria pada pori ini dibunuh, maka ada kepercayaan bahawa jerawat akan segera kering dan hilang selepas itu.

Fungsi
hand sanitizer
 #3. Pembersih
make up

Mungkin ada dalam kalangan wanita yang agak malas untuk ke tandas atau sinki bagi
membersihkan solekan di muka mereka
.

Disebabkan itu, ramai yang bertindak menggunakan cecair ini di muka untuk melunturkan lantas membersihkan segala solekan muka yang ada.

#4. Melegakan kerengsaan gigitan serangga

Gigitan serangga kecil seperti nyamuk atau semut
 sudah pasti akan menyebabkan rasa gatal atau rasa sakit jika dibiarkan begitu sahaja.

Oleh itu, ada individu yang menggunakan
hand sanitizer
 pada kesan gigitan kerana mempercayai kandungan alkohol itu bersifat antiseptik.

#5. Mensterilkan luka kecil pada kulit

Dipercayai bahawa cecair pencuci tangan dengan alkohol minimum 60% boleh membantu mensterilkan luka kecil pada kulit.

Caranya adalah dengan menuangkan ia pada kapas dan sapukan serta tutupkan pada luka kecil tersebut selama beberapa saat.

Fungsi
hand sanitizer
 #6. Pengganti syampu

Syampu adalah sangat penting untuk membuat
rambut tampak lebih tersusun dan berseri
 namun ia bukanlah satu-satunya cara bagi mencapai tujuan ini.

Ada individu yang akan menggunakan cecair ini sebagai
dry shampoo
tanpa membasahkan langsung rambut dan hanya sisirkan ia dengan sikat.

#7. Melegakan kesakitan akibat rambut tumbuh ke dalam

Selain digunakan sebagai syampu,
hand sanitizer
 ini juga dipercayai sangat bagus untuk melegakan kesakitan akibat rambut tumbuh ke dalam.

Kondisi
ingrown hair
 ini adalah normal dan biasa terjadi, yang akan mengakibatkan rambut tumbuh ke dalam lalu menyakitkan kulit.

Wah, banyak bukan fungsinya? Namun ketahuilah bahawa fungsi-fungsi ini hanyalah sekadar idea yang dipraktikkan oleh orang lain di luar sana!

Ada lagi fungsi
hand sanitizer
 yang lain?

Di era pandemik ini juga, ramai yang telah memanfaatkan penggunaannya ke tahap maksimum sebagai cecair pencuci utama.

Segala peralatan yang kita sentuh atau pakai seperti kaca mata, komputer riba, telefon pintar dan sebagainya juga telah disapu
hand sanitizer
 oleh orang ramai.

Adakah perbuatan ini normal? Sebenarnya, adalah tidak mengapa untuk menyapukan ia pada peralatan yang kita sentuh dengan tangan namun perlu berwaspada.

Ketahuilah bahawa ia mungkin akan mudarat jika
terkena pada mata atau tertelan dengan mulut
!

Konklusinya, adalah tidak salah untuk anda menggunakannya namun sila lebih berhati-hati ya?


Ibu Berpantang, Amalkan 4 Tip Penting Ini Untuk KEKAL Sihat Dan Bertenaga!

Menjaga diri selepas melahirkan anak juga sama penting seperti penjagaan diri semasa hamil. Jadi wahai ibu berpantang sekalian, ini 4 perkara penting yang perlu anda utamakan semasa
tempoh berpantang selepas bersalin
.

Untuk mendapatkan lebih banyak info tentang Kehamilan, sila dapatkannya
di sini.

Penjagaan ibu berpantang

Tempoh
berpantang berlangsung selama enam hingga lapan minggu
. Ia bermula sebaik sahaja ibu bersalin dan akan berakhir apabila tubuh anda menghampiri fasa seperti sebelum hamil, yang melibatkan banyak perubahan, emosi dan fizikal.

Anda perlu menjaga diri anda dengan baik dan membina semula kekuatan anda.

Untuk kekal sihat, dalam tempoh berpantang, anda memerlukan rehat secukupnya, pemakanan yang baik, melakukan aktiviti fizikal dan juga menangani perasaan murung dan sedih terutama pada tempoh beberapa minggu selepas bersalin.

Berehat secukupnya

Disebabkan bayi baru lahir akan terjaga pada setiap tiga jam untuk menyusu, bertukar lampin dan juga ditenangkan, jadi ibu baru akan berasa amat penat. Malahan, tidur lapan jam anda juga tidak mungkin berlaku dalam beberapa bulan ini kerana menjaga bayi baru lahir.

Mungkin beberapa cadangan di bawah boleh membantu anda mendapatkan rehat yang cukup.

Dalam beberapa minggu terawal, ibu perlu bebas daripada tanggungjawab lain kecuali menyusukan bayi dan menjaga dirinya sendiri

Curi masa untuk tidur semasa bayi tidur

Jimatkan masa dan langkah. Letakkan katil bayi dekat dengan anda bagi memudahkan anda
menyusukan bayi
 di tengah malam

Jangan takut untuk meminta diri bagi meridap ataupun menyusukan bayi walaupun jika ada tetamu. Hadkan kunjungan tetamu semasa tempoh anda berpantang

Anda perlu melakukan senaman sekurang-kurangnya beberapa minit sehari. Anda boleh mulakan dengan berjalan dan melakukan senaman selepas bersalin, seperti yang disyorkan oleh doktor anda

Bagi mendapatkan
tidur panjang tanpa gangguan
, sesekali anda boleh memperkenalkan botol kepada bayi yang menyusu susu ibu. Boleh berikannya botol susu selepas dua atau tiga minggu kelahiran

Baca juga:

7 Buah Terbaik Untuk Ibu Berpantang, Boleh Kuatkan Sistem Imun Dan Tambah Susu Badan!

Ibu Berpantang Tak Boleh Makan Ubi Kentang? Ini 5 Makanan PERLU Dielakkan!

Diet sihat untuk ibu berpantang

Ibu perlu mengekalkan diet yang sihat untuk mempercepatkan proses pemulihan dan penyembuhan selepas bersalin.

Pastikan anda bercakap dengan doktor anda sebelum memulakan sebarang jenis diet. Pemakanan yang sihat berserta aktiviti fizikal dapat membantu mengekalkan tahap tenaga dalam tubuh anda selain membantu mendapatkan nutrien yang diperlukan untuk anda dan bayi.

Tidak kiralah andai anda
memberi bayi susu badan ataupun formula
, namun kesemua ibu perlu makan makanan yang sihat dan seimbang. Kebanyakan pakar laktasi menyarankan ibu menyusu untuk makan apabila mereka lapar.

Anda perlu menitikberatkan pengambilan makanan seperti:

Bijian.
 Makanan yang diperbuat daripada gandum, beras, oat, cornmeal, barli, atau bijirin lain

Sayur-sayuran.
Pilih sayuran seperti sayuran berwarna hijau, merah, dan oren, kekacang (pis dan bean), dan sayuran berkanji

Buah-buahan.
Buah boleh jadi segar
, ditinkan, dibekukan, atau mungkin dikeringkan dan juga boleh dimakan keseluruhan, dipotong ataupun dijadikan puri

Tenusu.
Fokus kepada produk yang bebas lemak atau rendah lemak, juga tinggi kalsium

Protein.
 Makan produk berprotein seperti ayam/ itik dan daging pejal atau rendah lemak.
Pelbagaikan pilihan protein
 anda dengan makan ikan, kekacang, bijian, pis dan kacang bean

Minyak
bukan tergolong dalam kumpulan, namun
sesetengah minyak
 seperti minyak kacang mengandungi nutrien penting dan boleh dimasukkan dalam diet

Dengan hidangan yang seimbang, ibu berpantang yang menyusukan bayi perlu memperbanyakkan cecair dalam badan. Ramai ibu berasa cepat dahaga selepas menyusukan bayi.

Bagi memudahkan ibu, letakkan sebotol air dan beberapa snek berkhasiat di sebelah katil ataupun kerusi penyusuan anda.

Perasaan sedih itu normal

Perasaan sedih selepas bersalin adalah normal dan ia akan hilang dengan cepat.
Ramai ibu lepas bersalin yang mengalami kemurungan.

Perubahan hormon, kebimbangan untuk menjaga bayi dan tidak cukup tidur boleh mempengaruhi emosi ibu berpantang. Jika ia berlarutan sehingga lebih daripada dua minggu, anda disarankan untuk bertemu dengan doktor.

Aktiviti fizikal ibu berpantang

Aktiviti fizikal boleh membuatkan anda berasa relaks, membantu memulihkan tubuh selepas bersalin dan dapat meningkatkan kecergasan diri anda serta menjadikan anda lebih sihat bertenaga.

Jika bersalin normal, anda boleh mula
melakukan senaman ringan
 jika sudah kuat. Antara senaman ringan yang boleh dilakukan ialah berjalan ataupun senaman lantai pelvik dan regangan. Anda disaran menunggu sehingga enam minggu selepas kelahiran untuk memulakan senaman berimpak tinggi.

Walau bagaimanapun, jika anda biasa bersenam sebelum bersalin dan anda rasa sudah kuat untuk melakukannya, mungkin anda boleh mula bersenam lebih awal, seperti:

Berjalan biasa ataupun berjalan pantas adalah senaman yang baik

Anda boleh melakukan
senaman di tangga
 iaitu turun dan naik tangga beberapa kali sehari

Mencangkung untuk mengambil barang dari lantai. Jika anda mencangkung berbanding membongkok, lutut anda akan membengkok dan bahagian belakang badan lurus, dengan ini anda dapat menguatkan otot paha dan mengelakkan sakit belakang

Apabila lochia (
pendarahan selepas bersalin
) sudah berhenti, anda boleh melakukan aktiviti berenang

Sungguhpun sibuk menguruskan bayi, namun ibu berpantang juga perlu menjaga diri sendiri kerana proses bersalin mengambil banyak tenaga anda. Cuba amalkan tips yang diberikan bagi menempuhi tempoh berpantang anda.


Adakah Terlalu Banyak Tidur Tanda Kemurungan?

Adakah anda selalu tidur lebih lama dari biasanya? Jika ada, ia mungkin adalah tanda kemurungan. Masalah tidur dan kemurungan mempunyai faktor risiko dan ciri-ciri biologi yang sama. Masalah tidur juga boleh dikaitkan dengan penyakit depresi yang serius.

Apakah Hubungan Antara Tidur dan Kemurungan?

Masalah tidur merupakan salah satu tanda utama untuk kemurungan. Apabila rasa tertekan, sama ada anda akan tidur terlalu lama atau tidak cukup tidur.
Terlebih tidur atau dikenali sebagai hipersomnia, merupakan suatu gangguan tidur. Kurang tidur atau dikenali sebagai insomnia, adalah gejala biasa bagi individu yang tertekan. Walau bagaimanapun, individu yang kurang tidur mempunyai risiko sebanyak 10 kali ganda lebih tinggi untuk menghidapi kemurungan berbanding dengan mereka yang cukup tidur.

Kita semua pasti akan berasa sedih dari semasa ke semasa, tetapi kesedihan yang bertempoh panjang akan menyebabkan kita berada dalam keadaan tegang dan tertekan.

Simptom kemurungan termasuk:

Berasa sedih atau bersalah

Berasa diri sendiri tidak berharapan dan bernilai

Berasa letih, cemas, dan mudah marah

Hilang minat untuk perkara yang menyeronokkan

Tidak berlarat

Susah untuk fokus, fikir atau buat keputusan

Perubahan selera makan yang membawa perubahan berat badan

Keperluan untuk tidur bertambah atau menurun

Jika anda ada sekurang-kurangnya lima simptom di atas selama dua minggu atau lebih, anda harus berjumpa dengan doktor untuk mendapat diagnosis yang sesuai.

Kenapa Tidur Amat Penting?

Bukan semua individu yang terlalu banyak tidur mempunyai gangguan tidur. Ia mungkin disebabkan oleh pengambilan bahan-bahan tertentu seperti alkohol dan ubat. Terdapat juga individu yang semata-mata ingin tidur lama.

Walau bagaimanapun, terlalu banyak tidur mempunyai kesan terhadap kesihatan kita.

Diabetes

Individu yang terlalu banyak tidur atau tidak cukup tidur mempunyai risiko yang lebih tinggi untuk penyakit diabetes.

Obesiti

Terlebih tidur boleh mencetuskan kepada kenaikan berat badan. Suatu kajian telah membuktikan bahawa sebanyak 21% individu yang tidur selama 9 atau 10 jam sehari akan menjadi obes dalam tempoh 6 tahun, berbanding dengan individu yang tidur selama 7 hingga 8 jam.

Sakit Kepala

Anda mungkin beranggapan bahawa tidur dapat mengurangkan sakit kepala. Tetapi, tidur lama semasa hujung minggu atau cuti akan menyebabkan sakit kepala. Terlalu banyak tidur akan menjejaskan neurotransmitter dalam otak yang akan menyebabkan sakit kepala pada waktu pagi.

Sakit Belakang

Pada masa lalu, individu yang sakit belakang adalah dinasihatkan untuk banyak berehat. Tetapi, sains moden telah membuktikan bahawa remedi ini adalah salah dan ia akan menjadikan situasi anda lebih teruk. Senaman yang kerap amat diperlukan untuk mengekalkan fleksibiliti tubuh badan. Jika anda ada sakit belakang, berjumpa dengan doktor untuk mendapat rawatan selain daripada tidur yang mencukupi.

Kemurungan

Walaupun insomnia biasanya dikaitkan dengan kemurungan berbanding dengan terlebih tidur, kira-kira 15% individu yang tertekan adalah terlalu banyak tidur. Hal ini akan menjadikan kemurungan mereka lebih serius. Oleh itu, waktu tidur yang tetap amatlah penting untuk proses pemulihan.

Kematian

Kebanyakan kajian telah menunjukkan bahawa individu yang tidur selama 9 jam atau lebih mempunyai kadar kematian yang lebih tinggi berbanding dengan mereka yang tidur selama 7 atau 8 jam sehari. Penyelidik juga menunjukkan bahawa kemurungan dan status sosioekonomi yang rendah boleh dikaitkan dengan terlebih tidur. Mereka menyatakan bahawa faktor-faktor ini boleh dikaitkan dengan pertambahan kematian dalam kalangan individu yang terlalu banyak tidur.

Hello Health Group
 tidak menyediakan nasihat perubatan, diagnosis, atau rawatan.


Serupa Tapi Tak Sama? Ini Beza Antara Selesema, Flu, Alahan & COVID-19!

Setiap kali mengalami
kondisi hidung berair dan tersumbat
, mungkin ramai yang akan menyangka bahawa ia adalah disebabkan alahan rhinitis.

Tidak kurang juga yang turut akan menganggap ia sebenarnya didalangi oleh penyakit biasa seperti selesema atau flu akibat jangkitan virus.

Namun dalam era pandemik bertaraf global yang dialami seantero dunia kini, ia juga mungkin jadi petanda anda dijangkiti wabak Covid 19.

Persoalannya, apakah perbezaan yang wujud di antara 4 penyakit hampir serupa ini? Jom teruskan membaca untuk tahu dengan lebih lanjut!

Kesemuanya serupa tapi tidak sama?

Kondisi selesema, flu, alahan rhinitis serta COVID-19 kesemuanya adalah hampir serupa tetapi tidak sama kerana wujud perbezaan yang ketara.

Ini kerana keempat-empat jenis penyakit ini akan
menyerang bahagian pada tubuh badan yang sama iaitu sistem pernafasan manusia
.

Mungkin salah satu perkara yang boleh dilakukan untuk membezakan penyakit-penyakit ini adalah dengan melihat pada punca dan simptom.

“Membezakannya adalah sangat penting agar penderita mampu mendapat rawatan yang tepat dan mengambil ubatan yang betul,” jelas Pakar Penyakit Jangkitan Pernafasan Dr. Teresa Hauguel.

Jadi, apakah yang kita semua perlu tahu tentang perbezaan 4 penyakit ini sebelum diagnosis?

Perbezaan punca 4 jenis penyakit ini!

Untuk pengetahuan anda, kondisi selesema, flu, alahan rhinitis serta COVID-19 kesemuanya didalangi oleh penyebab yang berbeza.

Memang benar bahawa 3 daripada 4 penyakit ini dicetuskan oleh jangkitan virus namun 1 daripadanya disebabkan oleh perkara lain.

Berikut adalah perbezaan punca penyakit-penyakit ini:

Selesema

Selesema berlaku akibat daripada
 jangkitan virus bernama rhinovirus
 yang boleh berjangkit dari individu ke individu lain melalui udara serta kontak rapat.

Flu

Flu berlaku akibat daripada
jangkitan virus bernama influenza
 yang juga berjangkit dari individu ke individu lain melalui udara serta kontak rapat.

Alahan rhinitis

Alahan rhinitis terjadi
 akibat alergen yang terdapat di udara
 seperti debu, habuk, pasir, asap, debunga, bulu haiwan serta pelbagai lagi perkara lain.

COVID-19

Wabak Covid 19 yang sedang menular di seluruh dunia kini
berpunca daripada virus korona baharu
 yang boleh merebak melalui udara, sentuhan dan titisan kontak rapat sesama manusia.

Meskipun kesemuanya dikatakan akan mendatangkan simptom yang serupa seperti hidung berair dan tersumbat, namun masih wujud perbezaannya!

Perbezaan simptom 4 jenis penyakit ini!

Meskipun tanda-tanda menghidap 4 penyakit ini adalah hampir serupa namun ia tidak sama, perhatikan gambar rajah di bawah ini:

Simptom

Selesema

Flu

Alahan rhinitis

COVID-19

Demam

Jarang

Ya, terutamanya bagi golongan kanak-kanak

Tiada

Ya, dengan suhu yang tinggi

Pening kepala

Jarang

Ya

Jarang

Ya

Sakit tekak

Ya

Jarang

Jarang

Ya

Sakit dada

Tidak teruk

Ya

Jarang, kecuali bagi penghidap penyakit asma

Ya

Lenguh badan

Tidak teruk

Ya, kebiasaannya teruk

Tiada

Ya

Lemah badan

Jarang

Ya, boleh berlanjutan sehingga berminggu

Jarang

Ya

Penat badan

Tiada

Ya, pada permulaan jangkitan berlaku

Tiada

Ya

Hidung berair dan tersumbat

Ya

Jarang

Ya

Ya

Bersin

Ya

Jarang

Ya

Jarang

Batuk

Ya

Ya, kebiasaannya teruk

Jarang

Ya, kebiasaannya kering

Sebagai tambahan, wabak Covid 19 juga akan mendatangkan beberapa simptom lain yang tidak terdapat pada 3 penyakit itu termasuklah:

Hilang deria rasa dan bau

Mual-mual

Muntah-muntah

Cirit-birit

Dapat disimpulkan di sini adalah wabak Covid 19 akan membawa simptom yang paling teruk dan perlu segera mendapatkan rawatan.

Pun begitu, tidak wajar juga untuk anda hanya membiarkan sahaja simptom penyakit yang lain kerana ia juga berisiko sebabkan komplikasi.

Apa anda perlu buat jika menghidap penyakit ini?

Sudah tentu perkara pertama yang kalian perlu buat adalah berjumpa dengan doktor untuk melakukan diagnosis bagi menentukan jenis penyakit terbabit.

Selepas itu, sila berkonsultasi dengan doktor untuk mendapat rawatan dan mengambil ubatan yang diperlukan bagi merawat penyakit yang tertentu.

Bagi kondisi alahan rhinitis, mungkin apa yang kalian perlu lakukan adalah mengambil ubat antihistamin
selain mengelak daripada segala alergen
.

Bagi kondisi selesema dan flu pula, pengambilan ubat antiviral serta ubatan lain mungkin akan diperlukan untuk merawat simptom-simptom tersebut.

Sekiranya anda sah dijangkiti COVID-19
, sila patuhi arahan untuk menjalani kuarantin di rumah bagi mengelakkan virus itu tersebar dengan makin teruk.


Si Manja Dah Boleh Makan? Ini Masa Sesuai Perkenalkan Makanan Alahan Kepada Anak

Mengetahui anak alergi kepada sesuatu makanan pastinya membuatkan ibu berasa susah hati. Tapi tahu tak anda sebenarnya boleh mengurangkan risikonya dengan memperkenalkan makanan yang menyebabkan alergi makanan kepada si manja?

Untuk mendapatkan lebih banyak info tentang Keibubapaan, sila dapatkannya
di sini.

Makanan yang menyebabkan alergi

Apabila si manja bersedia untuk mengambil
makanan pejal
, anda boleh mula
memperkenalkan makanan alergi
 kepada mereka.

Makanan yang menyebabkan alergi hanyalah sejenis makanan yang boleh menyebabkan
reaksi alahan
.

Antaranya seperti telur,
susu lembu
, kacang tanah, kekacang lain contohnya badam, kelapa serta hazelnut, kerang dan gandum.

Makanan yang menyebabkan alergi: Waktu sesuai perkenalkannya

Makanan berisiko alahan ini biasanya diberikan sekitar bayi berusia 6 bulan dan harus dilakukan sebelum mereka mencapai usia 12 bulan.

Anda disyorkan untuk
memperkenalkan makanan alergi
 sebelum bayi mencapai usia 12 bulan kerana selepas tempoh itu wujud risiko lebih tinggi untuk anak alergi kepada makanan tertentu.

Menurut
American Academy of Allergy, Asthma and Immunology
 (AAAAI), alergen adalah bahan yang biasanya tidak berbahaya tetapi mampu mencetuskan tindak balas yang bermula pada sistem imun dan mengakibatkan
reaksi alergi
.

Apabila seseorang yang alergi terhadap makanan alergen, sistem kekebalan tubuh mereka bertindak balas terhadap protein tertentu (atau alergen) yang terdapat dalam makanan tersebut.

Pakar mengatakan bahawa pendedahan awal dan berkala terhadap alergen makanan dapat membantu mengurangkan risiko anak mengalami alahan makanan.

Perkenalkan makanan alergi

Untuk memulakan proses pengenalan makanan alergi ini, anda boleh perkenalkan dengan jenis makanan yang anda mahu si manja cuba terlebih dahulu.

Pun begitu, seperkara yang perlu diingatkan adalah makanan tersebut haruslah sesuai dengan usia si manja – lembut dan mudah dicerna.

Makanan terbaik untuk memulakannya adalah dengan telur atau mentega kacang halus.

5 tip elak anak alergi

 Satu persatu

Lebih baik memperkenalkan satu makanan alergen pada satu masa, sejenis bagi setiap minggu.

Dengan cara itu, jika bayi anda mempunyai reaksi alergi, lebih mudah untuk mengenal pasti makanan yang menyebabkan reaksi tersebut.

 Mula memperkenalkan makanan yang menyebabkan alergi secara perlahan

Campurkan sebilangan kecil makanan alergi dengan
makanan biasa bayi
 anda.
Sebagai contoh, 1/4 sudu telur yang dimasak dengan baik dengan sedikit sayur-sayuran puri.

 Tambah dos

Tingkatkan dos jika anak menunjukkan toleransi yang baik atau tidak mempunyai sebarang reaksi alahan makanan.

 Terus gabungkan makanan alergi

Terus memasukkan jenis makanan alergi ke dalam makanan biasa bayi sehingga mereka dapat mengekalkan tahap toleransi terhadap makanan tersebut.

 Cuba jenis makanan yang menyebabkan alergi lain

Anda boleh mencuba makanan alergi baru setiap hari – tetapi ingat untuk terus memberi bayi anda makan sebaik sahaja anda memasukkannya ke makanan biasa mereka.

Menguji kesesuaian makanan

Sekiranya anda ingin menguji sejenis makanan sebelum memberikan si manja makan, gosokkan sedikit makanan alergi tersebut pada bahagian dalam bibir bayi.

Sekiranya tidak ada reaksi selepas beberapa minit, bayi anda boleh mencuba memakannya.

Jangan gosokkan makanan pada kulit bayi anda kerana ia tidak akan menunjukkan sama ada si manja akan mengalami reaksi alahan makanan atau tidak.

Penyusuan susu ibu
 juga terbukti dapat mengurangkan risiko reaksi anak alergi di kemudian hari.

Jadi jika anda melakukan
penyusuan eksklusif
, teruskan melakukannya semasa anda memperkenalkan
makanan pejal
.

Baca juga:

Masa yang tepat untuk memperkenalkan makanan yang menyebabkan alergi

Cuba
memperkenalkan makanan alergi
 baru semasa makan siang hari. Dengan cara itu, jika bayi anda mempunyai reaksi, ia akan lebih mudah untuk dikesan dan memberi tindak balas perubatan kecemasan jika perlu.

Sekiranya anak alergi terhadap sejenis makanan, anda mungkin akan menyedarinya dengan cepat – biasanya dalam beberapa minit.

Makanan yang menyebabkan alergi: Mengenal pasti jika anak ada alahan

Gejala tindak balas alahan
 biasanya timbul dalam masa 30 minit. Gejala ringan sering merangkumi:

Gatal-gatal atau
bonjolan merah pada kulit

Bengkak bibir, muka atau kelopak mata

Ruam merah
 pada sekitar mulut di mana tempat tersentuh makanan pada kulit

Kesemutan pada mulut

Sakit perut

Muntah

Gejala yang lebih serius boleh menunjukkan anafilaksis.

Anafilaksis jarang berlaku, tetapi ia adalah keadaan kecemasan perubatan – boleh menyebabkan penurunan tekanan darah yang berbahaya.

Gejala yang lebih serius ini termasuklah:

Kesukaran bernafas

Bengkak lidah

Sesak pada tekak

Suara yang teruk

Batuk atau berdehit

Pengsan

Pemeriksaan doktor segera jika berlaku alahan makanan

Sekiranya bayi anda mengalami gejala serius yang dinyatakan di atas, mereka akan memerlukan perhatian segera dan kecemasan.

Sekiranya bayi anda hanya mempunyai reaksi alahan makanan yang ringan, elakkan memberi mereka makanan itu lagi.

Anda juga disarankan untuk berjumpa doktor bagi mendapatkan nasihat dan diagnosis yang tepat.

Anda mungkin juga perlu berbincang dengan pakar diet untuk memastikan bayi anda masih mendapat pengambilan nutrisi yang betul untuk tumbesaran dan perkembangan mereka.

Ini terutamanya jika si manja anda perlu mengelakkan makanan tertentu.


Hernia: Rawatan Efektif Dengan Pembedahan

Hernia perlu dirawat kerana ia mempunyai risiko komplikasi yang serius termasuk:

Terbelit
. Organ paling kerap mengalami hernia ialah usus. Jika terbelit, usus tersebut boleh tersumbat menyebabkan masalah pada laluan najis.

Terjerut
. Bukan sahaja menyebabkan usus tersumbat, salur darah usus atau organ lain juga boleh terjerut. Keadaan ini sangat serius dan perlu dirawat serta merta sebelum organ terbabit mati kerana kekurangan darah dan oksigen.

Walaupun secara amnya angin pasang bukan satu keadaan kesihatan yang serius, komplikasi yang boleh berlaku membuatkan rawatan satu keperluan.

Pembedahan ialah satu-satunya rawatan yang efektif

Dalam hampir semua kes, pembedahan ialah pilihan terbaik kecuali jika pesakit tidak boleh menjalani pembedahan disebabkan masalah kesihatan lain.

Sebelum pembedahan dilakukan, faktor-faktor yang menyebabkan hernia tersebut perlu dihilangkan. Ini termasuk punca sembelit, batuk kronik (perokok perlu berhenti merokok), kerap mengangkat barang berat, dan berat badan berlebihan. Jika tidak, hernia boleh berlaku semula selepas pembedahan.

Pembedahan mungkin agak mendebarkan bagi sebahagian orang. Jangan bimbang kerana ia bukanlah satu pembedahan major. Dengan teknik baru menggunakan kamera, risiko dan tempoh pemulihan selepas pembedahan dapat dikurangkan.

Dua teknik pembedahan – terbuka dan laparoskopik

Pembedahan terbuka (
open surgery
)

Prosedur dijalankan di bawah pengaruh ubat bius lokal (pesakit dalam keadaan sedar) atau bius am (pesakit dalam keadaan tidur). Potongan dibuat di bahagian terbabit mengikut lokasi hernia. Organ yang membonjol keluar akan ditolak semula ke dalam. Doktor seterusnya akan menjahit lapisan abdomen yang lemah atau menguatkannya menggunakan bahan sintetik khas (
synthetic mesh
).

Synthetic mesh
 digunakan untuk menguatkan lapisan abdomen

Pembedahan laparoskopik (
laparoscopic surgery
)

Teknik ini perlu dijalankan di bawah pengaruh ubat bius am dan pesakit dalam keadaan tidak sedar. Pembedahan dilakukan dengan bantuan kamera dan alat khas. Berbeza dengan teknik terbuka, potongan yang dibuat pada kulit adalah lebih kecil. Oleh itu, kesakitan dapat dikurangkan dan tempoh pemulihan juga lebih singkat. Idea pembedahan ini sama seperti teknik terbuka iaitu menolak organ terbabit ke dalam dan menggunakan bahan sintetik khas untuk menguatkan lapisan abdomen.


Usia Tua BUKAN Alasan Aksi Di Ranjang Hambar, Cuba Amalkan 8 Petua Seks Ini Ya!

Ini adalah hipotesis kehidupan manusia – semakin meningkat usia tua, semakin menurun kemampuan fizikal dan mental. Ia merupakan lumrah kejadian alam yang tidak dapat disangkal lagi.

Di saat bergelar seorang warga emas, tubuh badan kita tidak lagi mampu untuk berfungsi 100% seperti yang terjadi ketika usia muda. Begitulah juga halnya dengan kemampuan seksual kita.

Pun begitu,
ia bukan alasan aksi di ranjang hambar bersama pasangan tercinta
. Asalkan kalian amalkan petua seks yang kami senaraikan ini, ia mungkin tidak menjadi masalah buat anda.

Jom sama-sama kita ikuti artikel ini dengan lebih mendalam lagi!

Petua seks warga emas yang perlu diamalkan

Siapa kata kita tidak boleh menikmati seks yang panas dan hebat tatkala di usia tua? Ini adalah satu stigma masyarakat yang perlu diperbetulkan dengan segera.

Mungkin benar lelaki dan wanita warga emas akan mengalami banyak masalah seksual seperti:

Orgasma terlalu  singkat

Kurang air mani yang terhasil dan terkeluar

Perlu masa lebih lama untuk ereksi, ejakulasi dan klimaks

Tubuh badan cepat penat

Namun ini bukanlah alasan untuk projek asmara tergendala di tengah jalan. Ada beberapa petua seks yang kalian perlu cuba amalkan!

Petua seks warga emas #1. Berbincang secara terbuka dengan pasangan

Seks yang memuaskan selalunya bermula dari komunikasi dengan pasangan. Seiring perjalanan usia, banyak perkara yang akan berubah termasuklah kemampuan seksual.

Ini memerlukan kesabaran, kefahaman dan eksperimen yang pelbagai sebelum ia berjaya. Dengan membincangkan perihal seks secara berdua, kalian pasti mampu menyelesaikannya.

Ketahuilah bahawa
emosi yang bagus akan memberi impak positif terhadap kesihatan seksual
 kita.

#2. Kembangkan konsep seks dalam fikiran

Kebanyakan individu hanya beranggapan bahawa seks adalah berkaitan dengan orgasma. Ini adalah salah sama sekali dan sila ubah konsep seks yang sering kalian fikirkan ini.

Ini kerana seks itu adalah perkara yang jauh lebih meluas.
Sentuhan, pelukan dan kucupan juga adalah unsur-unsur yang sangat diperlukan dalam hal keintiman
 anda dan pasangan.

Oleh itu, berfikirlah bahawa seks bukan sekadar memasukkan zakar ke dalam faraj semata-mata.

#3. Amalkan diet yang sihat dan seimbang

Obesiti adalah punca kepada berlakunya pelbagai penyakit kronik seperti hipertensi, diabetes atau sakit jantung yang merupakan antara punca kemampuan seks merudum.

Dalam usaha mengawal berat badan, amalkanlah
diet yang sihat dan seimbang mengikut saranan suku-suku-separuh
 untuk kehidupan yang lebih sejahtera.

Dengan tubuh badan yang lebih sihat, aksi di ranjang juga boleh jadi lebih hangat.

#4. Menerima perubahan dengan rela dan redha

Ada dalam kalangan kita yang fobia dengan usia tua
. Mereka ini sangat takut dan gentar akan perubahan yang berlaku pada tubuh badan tatkala bergelar warga emas.

Jangan panik. Ia hanya akan membuat segalanya menjadi lebih teruk. Dalam konteks kehidupan seksual, terimalah perubahan ini dengan rela, redha dan positif.

Jika ada permasalahan, rujuklah dengan pakar untuk memperoleh jawapannya.

#5. Kekalkan tahap kesihatan di paras yang terbaik

Penyakit kronik yang sering berlaku di usia tua seperti hipertensi, diabetes atau sakit jantung
 tentu sahaja akan buat kehidupan seks anda dan pasangan terganggu.

Manakan tidak, ia akan menjejaskan tubuh badan terutamanya dalam aspek stamina dan libido.

Oleh itu, sentiasa berjumpa doktor secara berkala untuk mendapatkan ubatan, rawatan atau nasihat dalam usaha kekalkan tahap kesihatan di paras yang terbaik.

#6. Dapatkan petua seks dari golongan pakar

Sebenarnya, kalian tidak boleh beranggapan bahawa berjumpa doktor hanya untuk mereka yang berpenyakit. Malahan yang bermasalah juga boleh rujuk pakar.

Tiada sebab untuk anda berasa malu bertanya kepada mereka tentang
ketidakupayaan di kamar tidur
.

Mereka mungkin dapat menyelesaikan masalah anda melalui pemberian suplemen, ubatan, rawatan, terapi atau kaunseling yang boleh menyemarakkan lagi api asmara kalian.

#7. Buangkan tabiat buruk yang menjejaskan kesihatan seksual

Tabiat buruk seperti merokok dan meminum arak boleh
memberi kesan kepada kemampuan ereksi zakar lelaki
 kerana ia menjejaskan pengaliran dan kemasukan darah kepadanya.

Bukan itu sahaja, ia juga tentu sahaja akan membuat stamina dan libido serta kesihatan tubuh badan secara umumnya terkesan. Jadi, berhentilah sebelum terlambat.

#8. Praktikkan petua seks warga emas ini dan lihatlah kesannya

Akhir sekali, gabungkanlah kesemua petua seks yang kami berikan ini dalam eksperimen aksi di ranjang kalian. Cuba tentukan posisi, lokasi dan waktu yang paling efektif buat anda.

Sekiranya gagal sekali, jangan terus berputus asa kerana kalian perlu aktif melakukan seks walaupun di usia tua. Jika tidak, ia akan menjadikan kalian hilang minat terhadapnya.

Dalam pada itu, sentiasa lakukan seks dengan berwaspada.
Pelbagai penyakit jangkitan kelamin (STD)
 lebih berisiko kepada anda yang lebih berusia. Jadi, amalkanlah seks yang sihat dan selamat.


3 Bahaya Pakai Kuku Palsu, Berwaspada Jika Masih Ingin Guna!

Mungkin masih ramai orang yang gemar
 memilih untuk menyambung kuku bagi tujuan kosmetik
 namun tidak tahu atau peduli tentang bahaya kuku palsu terhadap diri sendiri.

Ya, memang benar bahawa
 ia mungkin boleh memanjangkan lagi mencantikkan kuku di jari
 tangan, tetapi risiko ini tidak wajar untuk diambil dengan sewenang-wenangnya.

Persoalannya, apa dia keburukan kuku palsu terhadap anda? Jom teruskan membaca untuk tahu!

Apa itu kuku palsu?

Sebelum pergi dengan lebih mendalam lagi tentang bahaya kuku palsu, adalah sangat penting untuk kita semua tahu apa itu alat solek ini serta senarai bahan pembuatannya.

Untuk pengetahuan anda semua,
kuku palsu turut dikenali dengan nama kuku artifisial
 dan ia adalah antara teknik kosmetik untuk memanjangkan serta mencantikkan kuku.

Antara bahan utama dalam industri pembuatannya adalah gel, sutera atau akrilik, yang terakhir itu adalah bahan yang paling popular kerana teksturnya sangat sesuai.

Tidak kira apa bahan kuku artifisial yang anda guna, caranya sama sahaja yakni dengan pergi ke salun kuku untuk pasang namun prosesnya agak leceh dan lama untuk siap.

Jika telah siap dipasang, kuku akan tampak lebih panjang dan cantik. Tapi, mungkin ada bahaya yang anda MESTI tahu!

Apa bahaya kuku palsu?

Bagi wanita atau lelaki yang mungkin sangat mementingkan penampilan, maka kuku artifisial ini sering kali dijadikan
 kosmetik efektif untuk menghias kuku di jari tangan
.

Secara umum dan komersial, teknik ini boleh dianggap selamat namun masih wujud keburukan kuku palsu yang boleh datang akibat penggunaan bahan kimia di dalamnya.

Berikut adalah komplikasi yang mungkin boleh jadi kepada diri sendiri jika pakai kuku artifisial:

#1. Infeksi

Menurut Pakar Kulit Lawrence E. Gibson, bahaya paling utama penggunaan kuku palsu adalah
infeksi kulat dan bakteria pada kuku
 sehingga membuatkan kuku jadi gatal dan rapuh.

Ini terutamanya jika anda pakai jenis akrilik, ia berisiko memunculkan ruang di celah kuku yang lantas akan dijadikan habitat untuk kulat dan bakteria ini tinggal dan membiak.

Ini kerana ruang di celah kuku itu cenderung untuk jadi lembap sekali gus sesuai sebagai habitat mereka. Jika infeksi ini berlaku kepada anda, segera jumpa doktor untuk rawat.

#2. Bahaya kuku palsu- Alergi

Menurut beliau lagi, ada bahaya kuku palsu lain selain infeksi yakni alergi akibat bahan kimia yang wujud di dalamnya dan akan boleh jadi punca kuku merengsa serta meradang.

Bahagian yang mungkin akan terlibat bukan sahaja pada kuku malahan kawasan kulit berhampiran dengan kuku dan akan menimbulkan gejala seperti kemerahan dan kegatalan.

Ini adalah komplikasi yang sering dialami oleh
mereka dengan kondisi kulit sensitif
 dan dalam kes lebih teruk, jari tangan anda akan mula rasa sakit serta bengkak yang sukar surut.

#3. Kuku boleh rosak

Proses pemasangan kuku artifisial jenis akrilik khususnya, mungkin akan menghakis lalu merosakkan kuku asli anda yang kemudiannya akan jadi punca kuku jadi makin nipis.

Tidak cukup dengan itu, bahan kimia di dalamnya juga hanya akan mengeruhkan keadaan kerana ia turut menyebabkan kuku kehilangan nutrisi serta zat semula jadi padanya.

Sekiranya anda sangat kerap menggunakan teknik kosmetik ini secara berulang kali, maka risiko untuk
 kuku anda jadi rapuh, mudah patah serta rosak
 itu adalah lebih tinggi.

Bagaimana untuk meminimumkan risiko itu?

Di sebalik keburukan kuku palsu yang telah kami nyatakan di atas tadi, mungkin masih akan ada segelintir individu yang ingin terus untuk menggunakannya. Jadi, kami sarankan untuk anda berwaspada!

American Academy of Dermatology
menasihatkan agar anda melakukan tip-tip yang berikut
:

Jangan kerap pakai kuku palsu
 – Sesekali, anda perlu membiarkan kuku asli anda itu bersih dari segala jenis cat, warna, gel, sutera atau akrilik dan mengehadkan pengunaannya hanya untuk acara atau majlis yang tertentu

Elak daripada membuang kutikula kuku asli
 – Kutikula adalah aspek paling penting pada kuku asli yang akan bertugas untuk melindungi kuku dari segala infeksi atau alergi. Elak daripada buang kutikula kuku asli ketika pasang kuku palsu

Pilih salun kuku yang guna sinar LED berbanding UV
– Proses pemasangan kuku artifisial akan perlu sinar cahaya bagi memastikan ia lebih tahan lama dan kekal. Namun, jenis sinaran yang dipilih juga sangat penting untuk kuku anda

Konklusinya, tidak salah untuk pakai kuku artifisial ini asalkan anda ikut tip-tip di atas ini bagi meminimumkan risiko bahaya kuku palsu
 agar ia kekal sihat dan kuat.


3 Tip Kembalikan Kehangatan Perhubungan Suami Isteri, Barulah Romantik Gitu!

Dalam apa-apa hubungan suami isteri romantik, terdapat tempoh masa di mana
anda berdua kehilangan minat antara satu sama lain
 dan anda ingin sekali lagi jatuh cinta.

Dalam erti kata lain, anda ingin merasakan cara anda merasakan apabila anda baru bersama.

Bagaimanakah ia dapat dilakukan? Jom sama-sama kita baca artikel ini dengan lebih lanjut

#1. Sila kenal satu sama lain sedalamnya

Bahagian yang paling penting dalam memulihkan cinta yang hilang
 adalah memahami dan berkomunikasi dengan orang yang anda sayangi.

Apabila suami isteri pergi ke pertemuan pertama, anda mungkin tidak menundukkan wajah melihat telefon pintar atau iPad anda.

Oleh itu, lebih baik anda memberi lebih perhatian kepada pasangan anda untuk mengetahui apa yang dia suka lakukan, makan, atau
jenis muzik yang didengarnya.

Malangnya, jika suami isteri telah bersama cukup lama untuk mengetahui semua itu, anda fikir ia adalah cara lama dan anda mula mengabaikannya.

Terdapat banyak perkara yang berlaku setiap hari dan titik utama berkasih adalah berkongsi emosi, pemikiran, masalah dengan satu sama lain.

Tambahan pula, melakukan itu juga mewujudkan keakraban dan hubungan serta suasana positif dan terbuka antara anda berdua.

#2. Suami isteri romantik mesti selalu mendengar

Jika pasangan anda memulakan perbualan, anda harus menghentikan apa sahaja yang anda lakukan jika boleh, lakukan hubungan mata, kemudian dengarkannya dengan teliti.

Itu memberikan pasangan anda rasa sayang, menghormati serta menunjukkan bahawa anda benar-benar peduli tentang apa yang diungkapkannya.

Berkongsi pemikiran, emosi dan pandangan terhadap apa yang berlaku di dunia harian adalah satu
cara yang sempurna untuk menghubungkan dua jiwa suami isteri
 romantik.

Oleh itu, berusaha untuk mendengar mereka ya?

#3.
Suami isteri romantik kena selalu meluah

Ada kalanya pasangan anda mempunyai perkara untuk dikongsi
tetapi anda belum bersedia
.

Pada ketika itu minta kepada pasangan dengan hati-hati dan hormat untuk menangguhkannya.

Cuba menunjukkan anda benar-benar ingin berbual dan mendengarnya tetapi ada kecemasan.

Dengan ini, pasangan anda boleh memberi alasan kepada anda beberapa minit untuk menyelesaikan tugasnya dalam minda yang ceria.

Minta pemahaman pasangan dan ingat untuk tunaikan janji anda apabila semuanya sudah diselesaikan.

Mengekalkan
keakraban perhubungan suami isteri
 tidak pernah menjadi tugas yang mudah.

Ia memerlukan banyak masa, usaha serta kesabaran.

Walau bagaimanapun, ia benar-benar berbaloi jika anda meletakkan 100% usaha terhadapnya.

Sekiranya anda menghadapi masalah dengan pasangan, dan suami isteri romantik tidak dapat menyelesaikannya, maka mungkin sudah tiba masanya untuk mendapatkan temujanji dengan ahli terapi.

Perlu diingat bahawa semakin lama anda menangguhkan masalah bersama anda, semakin tinggi kemungkinan hubungan anda akan segera berakhir.


Kulit Jadi Kering Semasa Berpuasa? Jom Ikut 5 Tips Kulit Sihat Ini

Pernahkah ada orang pesan kepada anda tips kulit sihat
yang paling utama adalah kekal hidrasi
? Ya, ia mungkin benar namun akan jadi sukar apabila tibanya bulan Ramadan.

Ini kerana puasa akan membuat individu kurang minum air pada hari siang dan hanya mengambilnya pada waktu malam. Justeru, kuantiti yang anda perlukan itu tidak mencukupi.

Persoalannya, bagaimana cara agar kulit kekal sihat di bulan puasa? Jom baca artikel ini!

Ramadan sudah tiba, anda sudah bersedia?

Ramadan adalah
 bulan yang paling dinantikan oleh umat Islam
 di seluruh dunia untuk dijadikan sebagai waktu paling afdal bagi menjalankan ibadat puasa serta lain-lain.

Namun di kala itu, kesihatan tubuh badan termasuk kulit turut masih perlu dipantau dan dijaga dengan baik agar tidak timbul pula masalah lain terkait dengan perkara ini.

Ketika ini juga, mungkin akan muncul banyak tabiat individu yang boleh beri kesan negatif pada kulit seperti kurang minum air lantas membawa kepada masalah dehidrasi.

Ia adalah antara tabiat yang tidak wajar untuk diteruskan kerana
 aspek kesihatan dan kecantikan kulit
 masih perlu untuk anda jaga sepanjang 30 hari berpuasa serta beribadat.

Berita baik buat anda, kami ada beberapa tips kulit sihat yang penting sepanjang bulan puasa ini!

Tips kulit sihat sepanjang bulan puasa kali ini!

Puasa, puasa juga. Pun begitu, kulit anda masih perlu untuk dipantau dan dijaga agar ia kekal sihat lagi cantik sekali gus mampu tampil menarik di Hari Raya kelak nanti.

Berikut adalah antara tips yang anda boleh amalkan agar kulit tiada masalah sepanjang bulan puasa:

#1. Jangan culas guna produk kulit

Penggunaan aneka produk kulit seperti sabun, krim, losen, minyak, pelembap dan lain-lain adalah sangat penting dalam memastikan kulit kekal berada di tahap yang sihat.

Selepas anda mandi,
pastikan 3 produk kulit di bawah ini
 digunakan untuk kulit yang lebih sihat:

Cleansing
 – membersihkan kulit anda

Moisturizing
 – melembapkan kulit anda

Sun protection
 – melindungi kulit anda daripada cahaya matahari

Pun begitu, anda juga harus tahu bahawa kadangkala kulit anda itu tidak sesuai atau sensitif terhadap produk yang tertentu. Jadi, ambil informasi dan nasihat daripada doktor.

Tips kulit sihat #2. Lakukan aktiviti fizikal dengan kerap

Puasa itu tidak boleh dijadikan sebagai alasan untuk anda bermalasan sahaja di siang hari. Sebaiknya, anda perlu untuk lebih cergas
lakukan aktiviti fizikal dengan kerap
.

Tujuannya, agar anda dapat meningkatkan potensi untuk kulit berpeluh dan bernafas sekali gus memaksimumkan sistem dan fungsi kulit agar ia dapat jadi lebih kuat dan sihat.

#3. Dapatkan waktu rehat dengan cukup

Ketika sedang berpuasa dan beribadat di siang hari, memang tidak dapat dinafikan bahawa
tubuh badan anda akan mudah dan cepat penat
 sekali gus memerlukan rehat yang cukup.

Mungkin tidak salah untuk tidur sebentar di waktu dinihari dalam usaha menyegarkan kembali tubuh badan anda. Dengannya, maka kulit anda juga akan lebih sihat dan cantik.

#4. Makan dengan sihat ketika sahur & iftar

Ketika sahur dan iftar, mungkin ramai individu yang kurang peduli akan juadah yang sihat ekoran ketersediaan hidangan yang banyak dan lazat.
Namun, anda perlu waspada
.

Ini kerana makanan yang kurang dari segi zat dan khasiat berisiko untuk memberikan kesan negatif kepada tubuh badan termasuk pada kulit, lantas menjadikan ia kurang sihat.

Sebaiknya, amalkan untuk ambil lebih banyak sayur-sayuran, buah-buahan serta nutrisi sihat dari setiap kelas makanan agar kesihatan tubuh badan dan kulit anda lebih terjamin.

Tips kulit sihat #5. Minum air kosong untuk kulit kekal sihat

Tips kulit sihat yang terakhir, anda juga perlu lebih prihatin terhadap kuantiti air yang diambil pada bulan puasa ini agar tubuh badan dan kulit kekal terhidrasi dengan baik.

Ya, memang benar anda tidak boleh makan dan minum di siang hari. Jadi, anda perlu untuk menangguhkan atau menggantikan air yang telah hilang itu pada waktu malam.

Dalam erti kata lebih mudah,
sila minum air kosong dengan lebih banyak
 pada waktu malam. Contohnya, anda boleh ambil lebih dari 8 (10 ke 12) gelas air kosong sehari.

Konklusinya, kesihatan kulit anda itu sangat penting untuk dipantau dan dijaga walaupun pada bulan Ramadan. Untuk maklumat lebih terperinci, dapatkan informasi dan nasihat doktor.


Jangan Biarkan Kaki Berbau Dan Berkudis, Cuba 5 Cara Berkesan Ini Untuk Kaki Nampak Sihat!

Walaupun sebahagian besar daripada kita sangat khusus mengenai menjaga kulit wajah, rambut, dan juga tangan, namun penjagaan kaki sering yang terakhir dalam senarai keutamaan
penjagaan badan.

Mengabaikan kaki boleh menyebabkan akibat yang menyakitkan termasuk jangkitan bakteria atau kulat, kulit retak dan berbau dan lain-lain. Berikut tip mudah penjagaan kaki.

5 Cara penjagaan kaki yang mudah untuk dilakukan

1. Membasuh

Kaki kulit yang paling mudah dijangkiti oleh
jangkitan bakteria dan kulat
 kerana memakai stokin dan kasut sepanjang hari, atau terdedah kepada habuk dan kotoran.

Kulit antara jari kaki adalah tempat yang sempurna jangkitan bakteria dan kulat berkembang jika tidak dibasuh dan dibersihkan dengan betul. Oleh itu, sangat penting untuk sabun dan mencuci kaki anda setiap hari untuk memastikan kotoran dan peluh dibersihkan.

2. Pastikan kering

Kaki atlet adalah jangkitan kulat biasa yang
menyebabkan gatal-gatal,
 membakar, mengelupaskan kulit, dan dalam beberapa kes juga boleh menyebabkan lepuh yang menyakitkan.

Kelembapan adalah persekitaran yang sempurna untuk jangkitan kulat. Pengeringan kaki, terutamanya kawasan antara jari kaki adalah sangat penting selepas setiap mencuci, terutamanya jika anda memakai stokin dan kasut segera selepas itu.

3. Pelembap

Jangan hadkan rutin pelembab anda hanya pada muka dan tangan anda. Kekurangan kelembapan boleh menyebabkan kulit anda kering, bersisik dan terperangkap.

Kulit yang pecah boleh menjadi sangat kering dan keras terutama pada tumit. Kawasan ini kemudiannya boleh menjadi magnet untuk kotoran dan kotoran akan mula melekat padanya. Penyembuhan teratur juga boleh menyakitkan.

Pastikan anda meletakkan pelembap pada kaki anda setiap hari selepas mencuci kaki. Jeli petroleum boleh menjadi pilihan yang baik.

4. Memakai stokin

Memakai stokin bukan sahaja penting untuk melindungi anda daripada sejuk tetapi juga untuk melindungi kaki daripada kerosakan alam sekitar.

Sarung kaki melindungi kaki daripada habuk dan kotoran yang mungkin melekat pada krim yang digunakan pada kaki. Ia juga melindungi daripada sinaran UV.

5. Memakai kasut yang selesa

Sentiasa ingat untuk memakai kasut yang anda selesa. Elakkan memakai kasut yang ketat kerana ini boleh menyebabkan jangkitan kulit atau luka.

Elakkan juga memakai tumit tinggi dengan kerap kerana ini boleh menyebabkan
kerosakan kepada tisu
 dan ligamen kaki anda.

Hello Health Group
 tidak menyediakan nasihat perubatan, diagnosis atau rawatan.


Wanita Hamil TOLONG Berhenti Merokok. Jika Tidak, Ini Padahnya Terhadap Janin!

Merokok sememangnya satu tabiat yang merosakkan setiap aspek kehidupan manusia terutamanya kesihatan. Malangnya, perbuatan ini sudah dianggap sebagai norma atau trend dalam kehidupan masyarakat kini.
Lebih menakutkan, ada juga ibu hamil yang merokok!

Persoalannya, apakah kesannya terhadap bayi dalam kandungan mereka? Apakah bahaya yang menanti kepada bayi dan juga bakal ibu? Ikuti artikel ini untuk mengetahui dengan lebih lanjut untuk mengetahui kesan merokok terhadap janin dan juga wanita hamil.

Mengapa merokok bahaya buat ibu hamil?

Sebelum itu, anda perlu tahu bahawa
kandungan nikotin yang terdapat dalam sebatang rokok
 sebenarnya akan meresap masuk ke dalam darah seterusnya merangsang ‘dopamine pathway’ yang berada di dalam otak.

Ia mengakibatkan individu berasa teruja namun jika kandungan nikotin dalam darah berkurangan, mereka mula menjadi lesu. Akhirnya, ini akan menyebabkan ketagihan nikotin.

Merokok sangat berbahaya buat wanita hamil kerana bahan kimia yang terdapat di dalamnya. Bahan kimia ini jika disedut akan masuk ke dalam salur darah lalu mencemarkannya.

Ia juga akan meresap masuk ke dalam janin melalui salur darah plasenta.

Disebabkan bayi dan ibu adalah perhubungan secara terus dengan darah si ibu, bayi akan mudah terdedah kepadanya. Ini kemudiannya akan mengakibatkan pelbagai implikasi yang negatif.

Kesan merokok terhadap janin dalam perut

#1. Keguguran atau kematian janin

Menurut kajian yang dilakukan oleh
Centers for Disease Control and Prevention
 (CDC), merokok meningkatkan peratusan keguguran dan kematian janin akibat bahan kimia yang terdapat di dalam rokok.

Dalam pada itu,
keguguran janin biasa berlaku semasa 3 bulan pertama kehamilan
. Kematian janin pula selalu berlaku selepas 20 minggu kehamilan di mana bayi sudah mula matang.

Jadi, ibu hamil sila berhenti segera untuk mengelakkan perkara ini berlaku ya?

#2. Kehamilan ektopik (luar rahim)

Menurut kajian yang dikeluarkan oleh jurnal
PLoS One
, nikotin mampu menyebabkan kontraksi pada tiub fallopio. Ini kemudiannya akan menghalang janin daripada melepasinya
 lalu menyebabkan kehamilan luar rahim
.

Jika ini berlaku, janin tersebut perlu dikeluarkan untuk mengelakkan komplikasi serius yang boleh mengancam nyawa si ibu. Anda mahu jadi begitu? Jadi, segera berhenti merokok!

#3. Plasenta previa (uri di bawah)

Semasa kehamilan, uri kebiasaannya akan berada di dalam rahim dan menuju ke arah atas untuk memberi ruang serviks terbuka bagi tujuan melahirkan bayi kelak.

Namun begitu, tabiat merokok akan meningkatkan risiko uri berada di bawah. Ini adalah berbahaya kerana ia mampu menyebabkan kekoyakan dan pendarahan pada plasenta.

#4. Kelahiran bayi pramatang

Menurut Centers for Disease Control and Prevention (CDC), merokok sememangnya mampu
menyebabkan kelahiran bayi pramatan
g. Ini perlu dielakkan sama sekali kerana bayi pramatang akan mengalami pelbagai kondisi kesihatan, komplikasi dan kecacatan yang akhirnya boleh mengundang kepada kematian bayi.

#5. Kelahiran bayi kurang berat

Selain melahirkan bayi pramatang, tabiat merokok juga
meningkatkan risiko bayi lahir kurang berat
. Sama seperti bayi pramatang, bayi kurang berat juga akan mengalami pelbagai masalah kesihatan dan ketidakupayaan dan paling bahaya, ia juga mampu membawa maut.

#6. Kecacatan janin

Tabiat wanita hamil merokok juga mampu menyebabkan
berlakunya kecacatan pada janin
. Antara jenis kecacatan yang sering berlaku adalah masalah jantung berlubang dan masalah struktur jantung.
Selain masalah jantung, merokok semasa hamil juga merupakan antara punca berlakunya kecacatan pada bibir bayi seperti sumbing.

Selain kesan merokok terhadap janin yang telah disenaraikan di atas, terdapat banyak lagi mudarat merokok. Jelas sekali, akan berlaku pelbagai komplikasi kepada janin dalam kandungan jika wanita hamil merokok.

Oleh itu, berhentilah merokok tanpa mengira anda hamil atau tidak kerana merokok sememangnya akan mendatangkan kemudaratan terhadap kesihatan kita secara total.

Ibu hamil, tolong berhenti merokok segera

Kesimpulannya, tolonglah berhenti dari melakukan tabiat buruk ini. Sama ada ada mengandung atau tidak, itu bukan persoalannya. Merokok banyak kemuduratannya. Adakah anda mahu sesuatu perkara buruk terjadi kepada anda baru anda mahu berhenti? Fikirkannya semula ya!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Tip Mudah Hamil

Anda Perlu Tahu 5 Perkara Ini sebelum Hamil

Mengapa Saya Masih Belum Berjaya Hamil: Ini 5 Kesilapan Lazim yang Anda Lakukan